Rezultati Istraživanja višestrukih pokazatelja položaja žena i dece u Srbiji (MICS 5) ukazuju na nepromenjene nejednakosti\nRezultati Istraživanja višestrukih pokazatelja položaja žena i dece u Srbiji (MICS 5) ukazuju na to da se položaj dece i žena nije mnogo promenio u odnosu na 2010. godinu, i na sve veći jaz između opšte populacije i osetljivih grupa stanovništva.\nNeke od ključnih nalaza:\n• Smrtnost dece: Smrtnost odojčadi u romskim naseljima je i dalje skoro dva puta veća u odnosu na nacionalni prosek – 13 promila u romskim naseljima u odnosu na 6 promila među opštom populacijom, odnosno 14 promila nasuprot 7 promila za decu ispod 5 godina starosti.\n• Vakcinacija dece: 81% dece u opštoj populaciji je do trećeg rođendana primilo sve vakcine preporučene u nacionalnom kalendaru, a to je slučaj za manje od polovinu dece u romskim naseljima (44%). Međutim, samo 66% dece iz opšte populacije i 9% dece u romskim naseljima su potpuno vakcinisana u propisanom roku. 1\n1 Potpuna imunizacija uključuje: BCG, OPV3, DPT3, HepB3, Hib3 do starosti 12 meseci i MMR1 do navršenih 24 meseca starosti.\n• Dojenje i ishrana odojčadi: Stopa isključivog dojenja odojčadi u prvih šest meseci života i dalje je veoma niska (13%), kako za decu iz opšte populacije, tako i za decu iz romskih naselja. Procenat beba koje su predominantno dojene (majčino mleko kao glavni izvor ishrane) je veći (47% u opštoj populaciji i 61% za decu u romskim naseljima), ali ipak ukazuje na činjenicu da polovina svih beba u Srbiji nije adekvatno hranjena.\n• Minimalna raznolikost ishrane: 84% dece u opštoj populaciji i samo 43% dece u romskim naseljima ima obroke koji uključuju hranu iz četiri ili više grupa namirnica, što se smatra minimumom kako bi se obezbedila raznolikost ishrane za zdrav rast i razvoj. Neodgovarajući unos hrane utiče na ukupno stanje uhranjenosti, što se može videti u slučaju dece ispod 5 godina u romskim naseljima, gde procenat dece koja zaostaju u rastu iznosi 19% (niski su za svoj uzrast).\n• Predškolsko obrazovanje: Obuhvat dece uzrasta 3 do 5 godina predškolskim obrazovanjem u opštoj populaciji je u odnosu na 2010. godinu povećan sa 44% na 50%. Obuhvat dece iz najsiromašnijih domaćinstava je, međutim, opao sa 22% na samo 9%. Romi su i dalje uglavnom isključeni - samo 6% dece koja žive u romskim naseljima je obuhvaćeno predškolskim obrazovanjem.\n• Angažovanje odraslih: Uključivanje i majki i očeva u aktivnosti koje podržavaju učenje veoma je značajno za rani razvoj dece. Među opštom populacijom, 90% majki dece starosti 3-5 godina redovno je uključeno u aktivnosti koje stimulišu razvoj i učenje, dok isto važi za samo 37% očeva.\n• Dostupnost knjiga za decu: Procenat dece mlađe od 5 godina koja imaju bar tri dečije knjige u kući je ostao gotovo isti (72%). Zabrinjavajuće je, međutim, da je u romskim naseljima ovaj procenat u odnosu na 2010. godinu opao sa 25% na 12%.\n• Osnovno obrazovanje: 97% dece školskog uzrasta u opštoj populaciji se upiše u prvi razred. Međutim, za decu školskog uzrasta u romskim naseljima, taj procenat pada na 69% . Dispariteti su uočljivi i tokom školovanja - 93% dece iz opšte populacije završi osnovno obrazovanje u poređenju sa samo 64% dece iz romskih naselja.\n• Srednje obrazovanje: Vrednosti indikatora u oblasti srednjoškolskog obrazovanja su ostale uglavnom nepromenjene. Tako 89% adolescenata iz opšte populacije pohađa srednju školu, dok je to slučaj za samo 22% adolescenata iz romskih naselja. Za devojčice iz romskih naselja situacija je daleko gora - samo 15% pohađa srednju školu.\n• Rano stupanje u brak: I dalje je visoka stopa devojčica iz romskih naselja koje rano stupaju u brak, što ograničava njihove životne izbore. Čak 17% ovih devojčica su se udale pre navršene 15-te godine života, a 57% je stupilo u brak pre navršene 18-te godine. Među njima je 38% adolescentkinja rodilo bar jedno dete pre punoletstva, što donosi dodatne izazove za njihovo zdravlje i obrazovanje.\n• Disciplinovanje dece: Od 2010. godine, procenat dece između prve i 14-te godine koja su doživela psihološko nasilje ili fizičko kažnjavanje je, prema odgovorima ispitanika, opao sa 67% na 43% u opštoj populaciji, odnosno sa 86% na 66% u romskim naseljima. Uočeni napredak verovatno ukazuje na bolje razumevanje da deca ne bi trebalo da budu disciplinovana nasilnim metodama.\nPreuzmite glavne nalaze Istraživanja višestrukih pokazatelja položaja žena i dece u Srbiji (MICS 5)


„Nišava – održiva budućnost reke” ili kako do zdrave i čiste životne sredine - JUGPRESS\n„Nišava – održiva budućnost reke” ili kako do zdrave i čiste životne sredine\nIzložba „Nišava – održiva budućnost reke” zvanično je juče u parku 7.juli otvorio ambasador Švedske u Srbiji Jan Lundin, a Nišlije će moći da je razgledaju do 20. juna. Izložba na otvorenom donosi priču o životu grada, njegovih stanovnika i Nišave tokom istorije i danas. Otvaranju izložbe koju je pripremio EU info kutak u Nišu prisustvovali su Sandra Dokić, pomoćnica ministra u Ministarstvu zaštite životne sredine,\nAntoan Avinjon iz Delegacija EU u Srbiji i Dušan Radivojević, direktor Kancelarije za lokalni ekonomski razvoj. Goste je u ime grada i grdaonačelnice Niša Dragane Sotirovski pozdravila gradska većnica Adriana Anastasov koja je istakla da je promovisanje projekata kroz kulturu koji su od posebnog značaja za grad Niš od izuzetne važnosti.\nNa deset dvostranih panela prikazano je na koji način Nišava utiče na život Niša i Nišlija. Poslednji segment izložbe odnosi se na budućnost reke, te ukazuje na važnost prerade otpadnih voda kao značajnu šansu oporavka najvažnijeg prirodnog resursa koji grad ima. Ovim je ujedno najavljeno postrojenje za prečišćavanje otpadnih voda u Nišu sa kanalizacionim sistemom. Srbija, EU i Švedska će ovu investiciju zajedno sprovesti u delo.\n“Drago mi je da vidim još jedan manji rezultat u kontekstu rešavanja probelma prečišćavanja voda u gradu Nišu. Znanje koje se sakuplja tokom ovog projekta proširiće se na celu Srbiju. Zadovoljni smo i kako je urađena tehnička dokumnetacija. Saradnja je odlična i na centralnom nivou što se tiče ove investice zahvaljujući Ministarstvu. Ovo je tipičan primer evropske integracije u stvarnosti. Ovom izložbom pokušavamo da objasnimo značaj Nišave u kontekstu održivog razvoja grada Niša jer voda odavde teče do Crnog mora. I zbog toga treba sarađivati a ovo je dobar primer kako se to radi. Ne može Evropskoj uniji da bude dobro ukoliko njenim komšijama nije dobro. Mi radimo u tom duhu i u duhu da će Srbija postati član EU i nadamo se tome”, naglasio je ambasador Švedske u Srbiji Jan Lundin.\nIzložba je deo „EU zelene nedelje” koja se ove godine obeležava od 29. maja do 4. juna širom Evrope sa istim ciljem – postizanja “nultog zagađenja” i očuvanja životne sredine. O tome na koji način Evropa podržava ovu i druge zelene inicijative u Srbiji govorio je Antoan Avinjon iz Delegacija EU.\n“Ovo je veliki projekat EU u Srbiji i u Nišu ćemo zajedno izgraditi najveće postrojenje otpadnih voda u zemlji. To ne bi bilo moguće bez saradnje svih učesnika u projektu. Razvoj ovako velikog projekta zahteva vreme ali projekat će biti priveden kraju. Počićemo sa izgradnjom postrojenja vrlo brzo. Želimo da Niš počne sa prerađivanjem otpadnih voda i samim tim utiče na čistiju Veliku Moravu i Dunav”, kazao je Antoan Avinjon.\nPostrojenje za prečišćavanje otpadnih voda u Nišu sa kanalizacionim sistemom jedna je od najvećih zelenih investicaja u Srbiji.\n“Projekat za prečišćavanje otpadnih voda u Nišu je jedan od najvećih infrastrukturnih projekata koji će se finansirati iz IPA fondova. Prijatelji iz Švedske su nam pomogli da izradimo dokumentaciju da bi smo mogli da apliciramo za sredstva. Sada dalje zajedo radimo kako bi smo krenuli sve da gradimo. Ovaj projekat je značaj za grad Niš, za Srbiju i za Evropsku uniju i za sve nas jer je svima nama neophodna zdrava i čista životna sredina. Najviše koristi od toga imaće građani jer su u lokalnoj samoupravi koja će implementirati jedan ovakav projekat. Kada uspemo u tome pokazaćemo da smo kao zemlja ali i lokalna samouprava spremni da implementiramo sve ono što se od nas zahteva jer nam je to potrebno”, istakla je Sandra Dokić, pomoćnica ministra u Ministarstvu zaštite životne sredine.\nDušan Radivojević, direktor Kancelarije za lokalni ekonomski razvoj, je govorio o tome kako će u praksi izgledati održiva budućnost.\n“Ovim projektom rešićemo višedecenijski problem koji Niš ima ne samo izgradnjom jednog od najvećih postrojanja već ćemo završiti i sve nedostajuće kolektore u gradu. Radi se o najvrednijem infrastrukturnom projektu u Srbiji u domenu zaštite životne sredine u vrednosti od preko 60 miliona evra.Na kraju smo najbitnijeg koraka, završetak celokupne tehničke dokumentacije za centralno postrojenje, nedostajuće punpne stanice i kolektore. Građevisnke dozvole su obezbeđene i naredni korak je implementacija samog projekta”, istakao je Radivojević.\nIzložba “Nišava – održiva budućnost reke” ukazuje na uzajamni uticaj ljudske aktivnosti i reke Nišave, što se odražava ne samo na kvalitet javnog zdravlja, hrane i života stanovnika grada Niša, već i čitavog crnomorskog sliva kuda Nišava otiče.


Travelife program sertifikacije vam pruža savremen i pristupačan standard sertifikacije kako bi procenili, dokazali i komunicirali Vaša postignuća u održivosti.\nProgram sertifikacije Travelife sledi pristup u tri faze.\n1. Faza : Travelife angažovani\nU prvoj fazi kompanija se mora posvetiti uvođenju prikladnih postupaka upravljanja. Imenovani Koordinator za održivost dobija lični Travelife sertifikat i primenjuju se osnovni koraci i dobra praksa. Tokom faze „angažovanja” sama kompanija još nije nagrađena.\nNa temelju izveštaja o održivosti i ispunjavanja ključnih zahteva koje je procenio Travelife, kompanija će dostići status Travelife Partner. Taj status omogućava kompaniji da komunicira svoju posvećenost i postignuća održivosti uz podršku Travelife Partner loga.Kompanija je sada kvalifikovana kako bi išla korak po korak do konačne faze.\n3. Faza: Travelife Sertifikovanje\nU trećoj fazi, proceniće se da li kompanija poštuje međunarodne Travelife standarde za turističke kompanije putem nezavisne provere na osnovu procene posetom. Zahtevi su veći od osnovnih zahteva u fazi Travelife Partnerstva. Uspešan završetak treće faze donosi nagradu u obliku statusa Travelife Sertifikacije.\nS Vašim logom Travelife sertifikata možete komunicirati Vašu izvrsnost u održivosti Vašim klijentima i ostalim interesnim grupama.


Boban Stojanović: Smatramo Prajd uspešnim\n29.09.2014. 14:15h 06.08.2016. 11:50h\nDržava je pokazala da može kada hoće da spreči nasilje, rekao je LGBT aktivista\nBEOGRAD - Organizatori Nedelje ponosa izrazili su danas zadovoljstvo zbog, kako su ocenili, uspešne Parade ponosa koja je u nedelju održana u Beogradu i istakli da je država pokazala da može da spreči nasilje kada to hoće.\n"Smatramo Prajd uspešnim uprkos onolikoj policiji. Ljudska prava su proces koji se dugo ostvaruje... Sada je najvažnije da se kontinuitet Prajda održi i to će biti naš najveći izazov", rekao je na konferenciji za novinare jedan od organizatora Nedelje ponosa Boban Stojanović.\nOrganizatori su izrazili zadovoljstvo što tokom jučerašnje šetnje LGBT aktivista nije bilo ozbiljnijih incidenata, a datum narednog Prajda objaviće uskoro.\n"Verujem da se nasilje i sprega nasilja sa institucijama uz izvesnoj meri razbila i da je država pokazala da 'može kada hoće'", naveo je Stojanović.\nPrema proceni organizatora, koja se, kako su istakli, poklapa s procenom policije, na Paradi je učestvovalo između 1.000 i 1.200 ljudi, dok je kroz aktivnosti u okviru Nedelje ponosa prošlo između 2.500 i 3.000 ljudi.\nOrganizatori su istakli da su nakon održanog Prajda dobili "vetar u leđa" i videli da se "može", ali da to nije dovoljno, već da tokom cele godine mora da se priča o zivotu LGBT manjine i njihovim pravima.\nGoran Miletić je kazao da su zahtevi te populacije i pre Parade ponosa počeli da se ispunjavaju, a kao jedan od zahteva naveo je donošenje Deklaracije protiv homofobije na kojoj će raditi komisija Skupštine Srbije.On je kao pozitivno ocenio to što su političari u izjavama jasno i na pravi način osuđivali homofobiju, netoleranciju i nasilje i izrazio nadu da će tako biti tokom cele godine.


Umjesto stanova obećanih vojsci i policiji, u Malom logoru livada - PV Informer Umjesto stanova obećanih vojsci i policiji, u Malom logoru livada - PV Informer\nUmjesto stanova obećanih vojsci i policiji, u Malom logoru livada\n2 sedmice pre 333 pregleda Izvor: dan.co.me\nBivši ministar odbrane Predrag Bošković prije godinu i po dao je obećanje da će do avgusta ove godine biti izgrađeni stanovi za pripadnike vojske i policije na lokaciji Mali logor u Pljevljima, ali do relizacije još nije došlo. Tokom nedavne posjete ministarke odbrane Olivere Injac, predsjednik Opštine Igor Golubović saopštio je da još uvijek nijesu riješeni formalno-aministrativni poslovi.\nDogovoreno je formiranje zajedničke komisije Opštine Pljevlja i Ministarstva odbrane radi što skorijeg okončanja formalno-administrativnih poslova u cilju stvaranja uslova za preuzimanje objekata u DUP-u Veliki logor i uslova za izgradnju stambenih objekata u DUP-u Mali logor – kazao je Golubović.\nPočetkom 2020. godine, tadašnji ministar odbrane Predrag Bošković saopštio je da će gradnja stanova brzo početi i naložio je da se poruše postojeći vojni magacini kako bi se oslobodio plac za gradnju stanova. Međutim, nakon rušenja objekata došlo je do naglog zastoja u radovima, odnosno davani su novi uslovi i pomjerani rokovi. Prema prvobitnom obećanju, pripadnici Vojske i policije trebalo je da se usele u stanove ove godine i trebalo je da bude izgrađeno 50 stambenih jedinica.


Randelj i Belegišanin na protestu SZS u petak na Pozorišnom trgu | (Vesti - 26.12.2019) Novi Sad\n26.12.2019 u 18:06h\nRandelj i Belegišanin na protestu SZS u petak na Pozorišnom trgu\nProtesti protiv režima Aleksandra Vučića u Novom Sadu nastavljaju se u petak, 27. decembra na Pozorišnom trgu sa početkom u 18 časova.\nNa skupu će biti reči o stanju u kulturi i mada će se najviše govoriti o tome kakva je kultura danas u Novom Sadu, a kakva bi trebalo da bude, poruke poslednjeg protesta u ovoj godini nesumnjivo imaju i širi značaj od lokalnog. Građanima okupljenim na platou ispred Srpskog narodnog pozorišta govoriće reditelj i književnik Milan Belegišanin i novinar i publicista Đorđe Randelj.\nOrganizatori su najavili da će sa protesta "i ovog puta biti upućen poziv opozicionoj, demokratskoj i građanskoj javnosti u Novom Sadu i čitavoj zemlji na zajedničku borbu za slobodne i poštene izbore na kojim će biti smenjen korumpirani režim Aleksandra Vučića i njegovih pristalica".\n– "Savez za Srbiju" i još neke opozicione političke organizacije i građanske inicijative donele su odluku da ne učestvuju na lažnim izborima koje vođa režima Aleksandar Vučić i njegovi poslovni i politički partneri pripremaju za proleće naredne godine – navodi se u saopštenju SZS.\nPovezane teme đorđe randelj protest protest 2019 protest novi sad savez za srbiju SZS\npre 538 dana i 11 sati\nNema ovde prave opozicije....ovo je sve glupost...


Džon Sejlor: Boris Tadić će u SAD nastojati da privuče nove investitore\nO akciji američke vlade u cilju spasavanja investicionih firmi u SAD i njenim posledicama po američka i globalna finansijska tržišta kolega Branko Mikašinović razgovarao je sa predsednikom Poslovnog saveta SAD-Srbija, Džonom Sejlorom.\nSejlor: Kao što znate, američka administracija je intervenisala i preuzela kontrolu nad dve najveće hipotekarne firme u Americi, Fredi Mek i Feni Mej, da bi stabilizovala finansijski sektor. Odmah nakon toga, neke od vodećih investicionih firmi na Vol stritu, poput poznate kompanije "Liman braders", takodje su došle u kritičnu situaciju, nakon čega je američka administracija odlučila da pomogne i nekim drugim firmama. Došlo je do panike i nepoverenja akcionara, koji su počeli da povlače svoja sredstva, slično situaciji 1929, kada su svi pohrlili u banke da povuku svoj novac. Intervencijom američke adminitracije poslednjih nekoliko dana sprečeno je dalje pogoršanje situacije, a administracija je preuzela odgovornost za sve ugrožene firme i postala suvlasnik i garantor. Medjutim, dugoročnije gledano bojim se da će poreski obveznici snositi teret tih izdataka.\nGlas Amerike: Kako tumačite ovakvu interveciju vlade u SAD gde je privatni sektor neprikosnoven?\nSejlor: Takve akcije su veoma neuobičajene, ali su se dešavale i ranije, mada u manjem obimu. Svojevremeno je, na primer, adminstracija pomogla automobilskoj kompaniji "Krajsler", ali je ona vratila pozajmljeni novac. SAD su takodje pritekle u pomoć Meksiku, 1990-tih, i sprečile ekonomski krah te zemlje. Medjutim, ta sredstva su, kao dug, vraćena sa kamatama, pa su SAD čak i profitirale takvim akcijama. Adminstracija je sada intervenisala da bi stabilizovala američko i svetsko tržište i primetićete da je odmah nakon akcije administracije došlo do porasta vrednosti akcija na medjunarodnim tržištima. Tim potezom je omogućen predah, prelazni period, da se situacija smiri i da se dalje poradi na rešavanju problema, mada ova kriza još nije završena i trebaće još dosta vremena. Dakle akcija američke vlade i priliv gotovine doneli su stabilnost na američkom i svetskim tržistima ali istovremeno ukazali na potrebu reforme finansijskog sektora.\nGlas Amerike: Šta ova kriza znači u pogledu američkih i globalnih finansijskih tržišta?\nSejlor: U SAD postoji dovoljno novca za ovakvu akciju, ali su sada svi zauzeli stav iščekivanja i mada su se aktivnosti na berzi, manje više, vratile na normalu, ostaje da se razmotre specifični detalji, dalji razvoj situacije, i mogućnost reforme finansijskog sistema. Medjutim, ono što je američka finansijska kriza pokazala jeste koliko su sve ekonomije sveta medjuzavisne i koliko je američka privreda i dalje snažna pošto se njen uticaj, kao i posledice njenih problema, osećaju širom sveta. Što se tiče Srbije, mi očekujemo posetu predsednika Borisa Tadića SAD i on će, izmedju ostalog, nastojati da privuče nove investitore. To će ovog puta biti teže, izmedju ostalog i zbog ove krize, jer investitori neće žuriti, analiziraće mogućnosti i rizike sa daleko više pažnje, a to znači da će Srbija morati dodatno da se potrudi da bi ih privukla.


24-10-2020 11:20 Svet Region Video\nDanašnja konferencija za medije predsednika Hrvatske Zorana Milanovića bila je izuzetno neuobičajena. Odgovarajući na optužbe premijera Andreja Plenkovića uspeo je da nasmeje novinare u sali.\nZoran Milanović je održao konferenciju za medije na kojoj je govorio o "korona-krizi", Kriznom štabu, i odgovarao na optužbe premijera Andreja Plankovića, sa kojim se već danima raspravlja i razmenjuje uvrede.\nU jednom trenutku konobar mu je prišao s leve strane i doneo mu čašu vode.\n"O da, može. Kokaina nemate?", rekao je Milanović i izazvao smeh prisutnih novinara, aludirajući na komentar premijera Plenkovića koji ga je nedavno nazvao "šmrkavcem".\nKasnije je na konferenciji Milanović opet pomenuo kokain. Na pitanje svrbi li ga nešto iz jučerašnjeg premijerovog govora, Milanović je rekao:\n"Što me svrbi? Kokain me svrbi. Ništa me ne svrbi. Perem se redovito, možda i češće od prosjeka jer se bavim sportom. Imam alergiju."\nMilanović je ranije na aluzije da konzumira kokain rekao da to može samo "low life" dodajući da on za tako nešto nema novca.\nKako su Srbi totalno uništeni u Sarajevu, pročitajte OVDE.


Koliko treba da se vratite u formu nakon trudnoće? | Lepota i zdravlje\nKoliko treba da se vratite u formu nakon trudnoće?\n04.07.2012 u 15:00 časova Nema komentara\nIako su se neke slavne majke poput Viktorije Bekam, Adrijane Lime i Bijonse ubrzo nakon porođaja vratile u senzacionalnu formu i najuže farmerice, taj čudesni oporavak nedostižan je za mnoge žene. Vraćanje u predtrudničku formu može da potraje i do 409 dana za prosečnu ženu. Mame priznaju da je, u proseku, povratak u formu trajao pet meseci duže od perioda koji su očekivali.\nU anketi koji je sprovedena na jednom internet portalu, 10 odsto ispitanih reklo je da im je od porođaja trebalo čak dve godine da bi se osećale ponovo seksi, a 15 odsto je priznalo da nikada nisu stvarno vratile – i fizički i mentalno – isti osećaj kao pre trudnoće.\nMeđu preprekama su navele stalni umor, nedostatak vremena za sebe, neuspešno skidanje trudničkih kilograma. Ali, mogućnost da se vrate na posao koji vole i žele pokazao se glavnim faktorom vraćanja u staru formu.\nČak 43 odsto majki reklo je da bi se puno lakše vratile u staro stanje kad bi pronašle posao s kojim mogu ostvariti zdravu ravnotežu između rada i porodice.\nKljučne reči: Trudnoća i porođaj, vraćanje u formu\nMitovi i zablude o ishrani trudnicaTrudnoća i dijabetesRad u kasnoj trudnoći štetan koliko i pušenje?\nPRETHODNOAkupresurom za olakšavanje porođaja\nSLEDEĆESprečite pojavu strija u trudnoći


Nasilje nad ženama i LGBT zajednicom je nedopustivo – Mladi Nikšića\nNasilje nad ženama i članovima LGBT zajednice predstavlja zločin i jedno od najozbiljnijih kršenja ljudskih prava, i takvi slučajevi se moraju adekvatno procesuirati a počinioci kazniti, poručeno je sa današnje konferencije o prevenciji nasilja, prenosi RTCG.\nNacionalnu konferenciju na temu Nasilje nad LGBTIQ osobama i rodno zasnovano nasilje organizovana je u okviru projekta “Stojimo zajedno – poboljšanje zaštite žrtava nasilja”, koji realizuje LGBT Forum Progres i u partnerstvu sa Centrom za ženska prava i Upravom policije, i uz podršku američke Ambasade.\nAmbasadorka Sjedinjenih Američkih Država u Crnoj Gori, Margaret En Uehara, kazala je da je nasilje nad ženama, djevojčicama i članovima LGBT zajednice užasan zločin, i jedno od najozbiljnijih i najraširenijih kršenja ljudskih prava.\nOna je rekla da su prevencija i odgovor na rodno zasnovano i nasilje nad LGBT osobama temelj posvećenosti vlade SAD unaprjeđenju ljudskih prava i rodnoj jednakosti.\n“Odajem priznanje Crnoj Gori na napretku koji je napravila u unapređenju pravnog položaja i prava žena, i u reakciji na rodno zasnovano i porodično nasilje“, rekla je Uehara.\nPrema njenim riječima, Crna Gora je napravila i važne korake ka prepoznavanju prava LGBT osoba u društvu.\n„Ipak, znamo da je mijenjanje društvenih normi i konzervativnih stavova teško. Ali, isto tako znamo da je to neophodno kako bismo stvorili otvorenije i tolerantnije društvo“, istakla je Uehara.\nOna je kazala da je broj prijavljenih slučajeva porodičnog nasilja povećan što je, kako je navela, pozitivan znak da ljudi počinju da shvataju da rodno zasnovano nasilje nije privatna stvar.\nUehara je kazala da joj je drago što je saradnja između nevladinih organizacija unaprijeđena, i što policija u mnogim slučajevima reaguje brzo i efikasno u hvatanju počinilaca.\n„Istovremeno, veoma je važno da se počinioci adekvatno kazne. Procesuiranje ovakvih slučajeva kao prekršaj ili nasilno ponašanje, kada ima zločina iz mržnje, ne obezbjeđuje adekvatnu kaznu počiniocima“, upozorila je ona.\nKako je navela, mora se u potpunosti odreagovati na taj problem u svim njegovim oblicima, i preduzeti mjere na prevenciji nasilja u cilju zaštite žrtava i adekvatnog procesuiranja izvršilaca.\nPomoćnik direktora Uprave policije Nikola Janjušević kazao je da je jedan od zadataka njihovih službenika zaštita onih koji su ugroženi, a posebno pripadnika ranjivih grupa.\n„Policija se sa posebnim senzibilitetom odnosi prema žrtvama koje imaju svojstvo oštećenog lica na osnovu rodnog identiteta ili seksualne orijentacije“, istakao je Janjušević.\nOn je kazao da Uprava policije više od osam godina aktivno sarađuje sa LGBT zajednicom u Crnoj Gori.\n„Želim da pripadnici LGBT zajednice i svih ugroženih kategorija znaju da na policijske službenike mogu uvijek da računaju, i da nam se mogu obratiti u bilo koje vrijeme ukoliko im je potrebna pomoć policije“, poručio je Janjušević.\nPredsjednica LGBT Foruma Progres, Bojana Jokić, naglasila je da nasilje ne može prestati ako se ne prijavi.\n„LGBTIQ osobe su svjesne svojih prava kao građani Crne Gore, pa je zapažen ogroman porast u broju prijavljenih slučajeva Upravi policije. To vidimo kao izuzetan uspjeh projekta“, kazala je Jokić.\nPrema njenim riječima, rad Uprave policije je generalno veoma kvalitetan, ali sam po sebi nije dovoljan u cjelokupnom procesu.\n„Kada osoba koja je pretrpjela nasilje to prijavi, adekvatan nivo rada moraju da pokažu i nadležna tužilaštva, sudovi, centri za socijalni rad, mediji i mnogi drugi“, naglasila je Jokić.\nPotrebno je, kako je navela, sistematski raditi na sistematskoj promjeni društvene klime i svijesti pojedinaca.\n„Sve dok društvo bude tolerantno prema nasilju, čak ga i u određenoj mjeri podržava, pozitivne promjene će se teško osjetiti“, upozorila je Jokić.\nIzvršna direktorica Centra za ženska prava, Maja Raičević, kazala je da je i nasilje nad ženama i nad LGBT osobama – rodno zasnovano nasilje.\nOna je istakla da rodno zasnovano nasilje ne uzrokuju ni alkoholizam ni bolesti zavisnosti, ni slabost u kontroli bijesa.\n„U osnovi nasilja je nejednak odnos moći između polova, koji žene čini ranjivijim i podložnijim nasilju u porodici“, dodala je Raičević.\nPrema njenim riječima, 95 odsto slučajeva nasilja u Crnoj Gori prijavile su žene.\n„Što, naravno, ne znači da nema muškaraca žrtava nasilja. Ipak, žene su još uvijek te koje su najugroženije“, kazala je Raičević.\nOna je podsjetila da je posljednje istraživanje UNDP-a pokazalo da oko 42 odsto žena u Crnoj Gori trpi neki oblik nasilja.\n„Osim što predstavlja brutalno kršenje ženskih ljudskih prava, nasilje i košta Crnu Goru. Isto istraživanje je pokazalo da 233 miliona EUR godišnje Crna Gora gubi zbog posljedica nasilja“, istakla je Raičević.\nKako je navela, statistika pokazuje da se najveći broj žrtava obraća policiji.\n„U toku prošle godine, oko 1.700 slučajeva nasilja je bilo prijavljeno Upravi policije, ali je s obzirom na rezultate istraživanja jasno da taj broj ne odgovara stvarnom stanju“, kazala je Raičević.\nOna je ocijenila da policija još ne raspolaže dovoljnim resursima da odgovori svim zadacima.\nU nastavku konferencije predstavljen je projekat „Stojimo zajedno – poboljšanje zaštite žrtava nasilja“ i projektna publikacija „Nasilje nad LGBTIQ osobama i rodno zasnovano nasilje u Crnoj Gori – primjeri iz prakse“.


Optuženi za napade od 11. septembra žele da priznaju svoja nedjela - Klix.ba\nGvantanamo Optuženi za napade od 11. septembra žele da priznaju svoja nedjela\n8.12.2008. u 16:51\nPredsjednik sudskog vijeća vojnog suda u Gvantanamu pročitao je u ponedjeljak pred porodicama žrtava napada od 11. septembra u Sjedinjenim Američkim Državama izjavu glavnog optuženika i njegova četiri suoptuženika u kojoj priznaju svoja nedjela.\nSudac Stephen Henley je pročitao ovu izjavu odmah poslije otvaranja preliminarnog saslušanja posvećenog pripremi suđenja Khaledu Cheikhu Mohammedu i četvorici njegovih suoptuženika, kojem prvi put prisustvuju porodice žrtava.\n"Optuženi u ovom slučaju su odlučili da povuku sve svoje žalbe i da priznaju", izjavio je sudac Henley.\nZatvoreni u američkoj bazi Gvantanamo, u kojoj će zatvor biti uskoro zatvoren kako je obećao novoizabrani predsjednik Barack Obama, navodni mozak napada od 11. septembra i njegova četiri suoptuženika treba da odgovaraju za ratne zločine.\nNikada ni jednom članu porodice žrtava napada od 11. septembra nije bilo dozvoljeno da prisustvuje suđenju u Gvantanamu.\nPentagon je organizirao sistem nasumičnog biranja pet članova porodica žrtava, od stotinu", koji mogu da prisustvuju saslušanjima.\nPorodice su smještene iza zida od pleksiglasa, u stražnjem dijelu dvorane za saslušavanje.


U ČETVRTAK POČINJE JUBILARNI DESETI SAJAM SPREG 2013.\nutorak, 23 april 2013 14:39\nJubilarni deseti sajam privrede kolubarskog okruga SPREG 2013 biće svečano otvoren u četvrtak 25. aprila 2013. godine u 11,00 časova u Omni Centru u Valjevu. Ceremoniji svečanog otvaranja prisustvovaće predstavnici Ministarstva poljoprivrede, šumarstva i vodoprivrede Republike Srbije, predstavnici Privredne Komore Srbije, Grada Valjeva i Srpske asocijacije malih i srednjih preduzeća.\nU dve izložbene hale i na otvorenom izložbenom prostoru predstaviće se, prema najavama organizatora, oko 200 izlagača iz cele Srbije i Republike Srpske. U glavnoj izložbenoj hali izlagaće značajan broj valjevskih firmi i firmi iz zapadne i drugih krajeva Srbije, kao i deset opština tj. lokalnih samouprava iz zapadne Srbije (Mionica, Osečina, Čajetina, Bajina Bašta, Kosjerić, Priboj) i Republike Srpske (Rogatica, Foča, Čajniče, Novo Goražde). Jubilarni SPREG obeležiće i posebna tematska celina u okviru sajma, pod nazivom “Domaća priča”, čiji je pokretač DTL (Domaći trgovački lanac). Pored predstavnika svih 13 članica ovog lanca, u ovoj “priči” učestvovaće i desetak velikih domaćih fabrika poput Frikoma, Vino Župa, ZZ Trlić, Bambi, Voda Vrnjci, DTD Ribarstvo i dr.\nZa tri dana trajanja sajma pripremljena su brojna zanimljiva dešavanja i poslovni skupovi. Prvog dana sajma, pored prezentacija Ministarstva poljoprivrede, šumarstva i vodoprivrede i Privredne komore Srbije, predviđene su prezentacije turizma Valjeva, tribina o Nacionalnom planu za obnovljive izvore energije, zatim okrugli sto posvećen proizvodnji organske hrane i seoskom turizmu, a predstavnici Veletržnice Beograd govoriće o mogućnostima i uslovima plasmana poljoprivrednih i drugih proizvoda na tržište. Takođe, tokom prvog dana biće održan i sastanak čelnika Grada Valjeva sa predstavnicima svih opština (10) koje učestvuju na ovogodišnjem sajmu.\nU petak, 26.aprila predviđeni su razgovori na temu “Perspektive privredu Grada Valjeva i strana ulaganja” u kojima će učestvovati predstavnici Ministarstva regionalnog razvoja i lokalne samouprave predvođeni ministarkom Vericom Kalanović i ekonomski savetnici pri ambasadama Kine i Slovačke. Kao prateće aktivnosti tog dana su još planirani predavanje “Tehnologija proizvodnje rakije” u organizaciji Poljoprivredne stručne službe Valjevo, tradicionalni prolećni Sajam zapošljavanja, zatim prezentacija Nacionalne agencije za regionalni razvoj “Podrška preduzetništvu” i promocija knjige “Valjevke” izdavačke kuće “Kolubara”. Poslednji dan sajma, subota, predviđena je za predavanje ekonomiste dr Ljubomira Madžara i prezentaciju beogradske firme ICN Company, koja će promovisati svoj softver za upravljanje poslovnim sistemima.\nPosetioci sajma SPREG 2013. imaće priliku da besplatno degustiraju proizvode, prisustvuju brojnim promocijama, kupe mnogobrojne proizvode po specijalnim sajamskim cenama i ostvare značajne poslovne kontakte.\nSajam se održava 25, 26.i 27. aprila u Omni Centru u Valjevu, a radon vreme sajma za posetioce je od 09,30 do 19,00 sati.


U Sremskom regionu treba izgraditi agrobiznis zone! - Portal Sremske Mitrovice\nU Sremskom regionu treba izgraditi agrobiznis zone!\nPotpredsednik Pokrajinske vlade Branko Ćurčić sastao se sa gradonačelnicom Sremske Mitrovice Svetlanom Milovanović i njenim zamenikom Petrom Samardžićem, sa kojima je razgovarao o aktuelnoj situaciji u privredi u Sremu i zajedničkim aktivnostima na unapređenju privrednog ambijenta i otvaranju novih radnih mesta.\nNa sastanku je posebno istaknut značaj izgradnje agrobiznis zone i unapređenja industrijskih zona u Sremu.\nPotpredsednik Ćurčić, koji je ujedno i predsednik Saveta za koordinaciju i praćenje ekonomskog razvoja na teritoriji AP Vojvodine, istakao je da je cilj današnje posete da se razmene informacije o aktuelnoj situaciji u privredi i ekonomskim kretanjima.\n„Zadatak Pokrajinske vlade i lokalnih samouprava jeste očuvanje privrednog ambijenta koji treba da bude povoljan za otvaranje novih radnih mesta“, kazao je nakon sastanka Ćurčić.\nOn je dodao da na teritoriji Vojvodine postoje četiri biznis inkubatora, ali da nijedan nije striktno vezan za oblast agrara.\n„Predložićemo da se u Sremskoj Mitrovici osnuje agrobiznis inkubator kako bi se malim proizvođačima pružila podrška da iz male proizvodnje, odnosno sa mikro nivoa, pređu na viši nivo“, rekao je Ćurčić i dodao da je reč o podršci u edukaciji, prostoru, pravnoj i knjigovodstvenoj pomoći.\nPotpredsednik je dodao da je u razgovoru sa rukovodstvom Sremske Mitrovice prepoznat i potencijal za razvoj industrijskih zona, koje treba da se dodatno opreme.\nZamenik gradonačelnice Petar Samardžić kazao je da je današnji sastanak bio prilika da se predstave razvojne šanse Sremske Mitrovice i Sremskog regiona.\n„Ono što je najpotrebnije Sremskoj Mitrovici i celom Sremskom regionu jesu biznis inkubatori, pre svega agrobiznis inkubatori, jer mi imamo ogroman potencijal u oblasti poljoprivredne proizvodnje i prerađivačke delatnosti“, kazao je Samardžić i dodao da očekuje pozitivne efekte današnjeg susreta, te da će neke od predloženih tema biti deo planskog dokumenta u oblasti ekonomskog razvoja, koji Pokrajinska vlada priprema za period od 2021. do 2027. godine.\nTags: agrobiznis centri, sremski region\n„Gljivari Fruške gore“- manifestacija!\nIzmenjeno radno vreme „Srem-gasa“!


Feb 11, 2020 CERT\nU okviru razmene profesionalnih iskustava i znanja predstavnici Instituta za softverski inženjering Carnegie Mellon Univerziteta boravili su u dvodnevoj poseti Nacionalnom CERT-u Srbije. Poseta je organizovana u okviru postupka učlanjenja u organizaciju FIRST, koji podrazumeva i obavezno upoznavanje prvog sponzora za učlanjenje sa radom i kapacitetima tima koji se kandiduje. FIRST (Forum of Incident and Response Security Teams) je međunarodna organizacija koja okuplja veliki broj CERT timova koji se bave zaštitom od bezbednosnih rizika i reagovanjem na incidente, uključujući posebno timove za bezbednost proizvoda iz vladinog, privrednog i akademskog sektora.\nInstitut za softverski inženjering Carnegie Mellon Univerziteta smatra se jednom od najeminentnijih institucija u oblasti informacione bezbednosti i tvorac je CERT organizacije. Naime, prvi CERT formiran je na ovom Univerzitetu, a sam program CERT deo je Instituta za softverski inženjering. Znak CERT je međunarodno zaštićeni znak ovog Univerziteta.\nRATEL je u okviru nadležnosti Nacionalnog CERT-a imao priliku da po drugi put ugosti predstavnike Carnegie Mellon Univerziteta i na taj način dodatno unapredi već uspešnu saradnju u oblasti informacione bezbednosti.\nMicrosoft uklanja iz atmosfere sav ugljen-dioksid koji je emitovao od svog osnivanja


Tvrtka Brana krenula u plasteničku proizvodnju – ove godine očekuje se zapošljavanje još 15 novih djelatnika | Grad Virovitica\nKako je o navedenoj investiciji rekao direktor Slavko Rajnović sve je započeto 2005. godine izgradnjom ULO hladnjače za voće i povrće kada je i započela organizirana proizvodnja te skladištenje i prodaja jabuka. Tijekom prošle godine realiziran je i projekt rekonstrukcije poslovne zgrade te nabave linije za proizvodnju prirodnih sokova od voća i povrća. Ta je investicija realizirana djelom iz EPFRR Programa prema Mjeri 4.2 „Potpora za ulaganja u preradu, marketing i/ili razvoj poljoprivrednih proizvoda“. Danas tvrtka Brana već ima preko 100 zaposlenika te se do kraja godine realizacijom navedenih projekata očekuje zapošljavanje još 15 novih djelatnika.\nPrethodna objavaStiže oprema za ENERGANU “BRANA” – ovom investicijom otvorit će se desetak novih radnih mjesta\nSljedeća objavaRadovi na Sjevernoj obilaznici grada Virovitice ulaze u završnu fazu


Vesti online / Vesti / Ex YU / Komšić: Vlast može biti formirana ako Dodik pristane na NATO\nKomšić: Vlast može biti formirana ako Dodik pristane na NATO\nHrvatski član Predsedništva BiH Željko Komšić izjavio je da je moguće formirati novi Savet ministara BiH ako Milorad Dodik i njegov Savez nezavisnih socijaldemokrata (SNSD) pristanu na NATO put BiH.\n- Ne možemo svi biti uvek pobednici. Moguće je imenovati mandatara, s tim što će u tom slučaju Dodik i SNSD morati da progutaju žabu kada je reč o NATO - rekao je Komšić, prenela je regionalna N1 televizija.\n- Mislim da možemo izaći iz ove situacije. Mislim da se to mora desiti najkasnije do polovine maja, jer je reč o rokovima koje su nam dali ljudi iz Evropske komisije kada je reč o daljem nastavku puta BiH ka EU - istakao je Komšić.\n- Njemu je jasno šta će uslediti ako nastavi tim putem. Niko neće sedeti skrštenih ruku, to je sigurno. To je varijanta B, plan B. Plan A je da stabilizujemo i smirimo situaciju, da formiramo vlast i da se okrenemo poslu, da ne zveckamo oružjem - naveo je on.\nKomšić je ocenio da Dodik mora da se odluči "kuda vozi", dodavši da mora da odluči hoće li ići s pričom sa Sarajevo biznis foruma, kada je govorio o BiH kao stabilnoj zemlji, ili će se vratiti u prošlost "sa onom pričom sa kojom je dobio izbore".\n- Ja znam da to neće biti lagan izbor za njega, ali on će tu odluku morati da donese. Preporučio bih mu, ako će prihvatiti savet, na njegovom mestu, ja bih odabrao ovu priču sa SBF-a kao neku vrstu njegove buduće politike - rekao je hrvatski član Predsedništva BiH.


Otvaranje do kraja godine Kulturnog centra Srbije u Pekingu | Beogradske vesti\nOtvaranje do kraja godine Kulturnog centra Srbije u Pekingu\nMinistar kulture i informisanja u Vladi Republike Srbije Vladan Vukosavljević izjavio je danas u Hangdžou da će Kulturni centar Srbije u Pekingu, čije se otvaranje očekuje do kraja godine, promovisati kulturu i umetnost Srbije, jačati veze i razmenu, kao i nova partnerstva između ustanova kulture dveju zemalja.\nVukosavljević je, na otvaranju 3. Foruma o kulturnoj saradnji između Kine i zemalja centralne i istočne Evrope, ocenio da se otvaranjem tog centra, kao i Kineskog kulturnog centra u Beogradu, stvara osnova za dalje unapređenje saradnje.\nOn je izrazio zahvalnost ministru kulture NR Kine Luou Šugangu na poverenju koje je ukazano Srbiji za organizaciju dva značajna skupa – prvog Foruma o kulturnom nasleđu u okviru mehanizma 16+1, održanog ove godine i prvog Foruma kulturnih i kreativnih industrija prošle godine.\nObe inicijative su zaživele, a domaćini narednih foruma, pored Kine, biće Mađarska i Poljska, rekao je ministar.\nIzabrane teme su sa aspekta međunarodne kulturne politike izuzetno aktuelne i iznova nas podstiču na preispitivanje i traženje rešenja za zajedničke izazove, koji su brojni u kulturi 21. veka, ocenio je Vukosavljević.\nPrema njegovim rečima, na taj način je osnažena ekspertska mreža, kao i otvorene mogućnosti za dalja istraživanja novih potencijala koji se temelje na zajedničkim interesima.\nOn je rekao da Srbija i Kina imaju tradicionalno prijateljske odnose, sa dinamičnom razmenom na svim nivoima, i podsetio na to da je uspostavljen direktni let iz Beograda za Peking, što će znatno doprineti jačanju saradnje.\nSrbija želi da bude kredibilan partner Kini u zajedničkom razvoju „Puta svile“, u čemu će, pored infrastrukturnih ulaganja i jačanja trgovinskih veza, kultura imati svoje mesto, poručio je ministar.\nVukosavljević i Luou su na bilateralnom sastanku, pre otvaranja Foruma, izrazili zadovoljstvo činjenicom da je kulturna razmena između dve zemlje dostigla visoke domete, kako na bilateralnom planu, tako i u okviru mehanizma 16 +1.\nSagovornici su potvrdili gostovanje izložbe iz Kine kao prve gostujuće postavke u Narodnom muzeju u Beogradu nakon završetka njegove rekonstrukcije, i ujedno uputili međusobnu podršku izgradnji Kineskog kulturnog centra u Beogradu, kao i Kulturnog centra Srbije u Pekingu.\nOni su napomenuli da u narednom periodu očekuju dinamiziranje razmene umetnika, posebno u oblasti savremene umetnosti i stvaralaštva, a bilo je reči i o unapređenju saradnje u oblasti kinematografije.\nNa sastanku je razgovarano i o budućim izborima za generalnog direktora Uneska, pošto je jedan od kandidata iz Kine.\nTakođe, Vukosavljević je izrazio zahvalnost na podršci koju Kina pruža Srbiji u okviru sistema UN, a posebno u Unesku.\nPosted in Beograd - Vesti Beograd, Beograd i Kultura, BEOGRAD-SRBIJATagged #Kulturni centar Srbije #Ministar kulture i informisanja #Peking #SRBIJA\nNapredak u ekonomskoj saradnji sa Turskom i BiH\nPrvi potpredsednik Vlade Republike Srbije i ministar spoljnih poslova Ivica Dačić razgovarao je u Njujorku sa ministrima spoljnih poslova Turske i Bosne i Hercegovine – Mevlutom Čavušogluom i Ivanom Crnadakom o ekonomskoj saradnji. Na trilateralnom sastanku, održanom na marginama 72. zasedanja Generalne skupštine Ujedinjenih nacija, pozdravljen je napredak u oblasti […]\nGlumac iz serije „Bones“ u Beogradu\nKidnapovan na Kanarevom brdu a pretučen u Borči\nPotpisan sporazum između poslovodstva „Fijata“ i radnika


Vesti, 08.11.2018, 09:30 AM\nPoslednjeg dana oktobra, meseca kada je obeležen Mesec svesti o sajber bezbednosti, Google je predstavio novine koje treba da poboljšaju sigurnost naloga korisnika. Evo o kojim novinama je reč:\nBolje sigurnosne provere: Prošle godine, Google je ažurirao sigurnosne provere, koje su do tada bile iste za sve, uvodeći alat koji pruža personalizovani vodič za poboljšanje sigurnosti Google naloga. Nedavno je Google uveo bolju zaštitu od loših aplikacija na osnovu preporuka Google Play Protecta, kao i mogućnost uklanjanja naloga sa uređaja koji više ne koristite.\nViše obaveštenja kada delite podatke naloga sa aplikacijama i sajtovima: Google je najavio i više obaveštenja kada korisnici dele podatke sa svog naloga sa aplikacijama i sajtovima. Do sada je kompanija obaveštavala korisnike kada su odobravali pristup osetljivim informacijama sa naloga, drugim sajtovima i aplikacijama. Sada ćete biti obaveštavani uvek kada budete delili podatke Google naloga.\nPomoć za oporavak naloga: U slučaju kad je nalog kompromitovan, prema rečima Googlea, njihov prioritet je da budete sigurni što je pre to moguće. Zato kompanija uvodi novi, korak po korak proces, koji će se automatski pokretati kada se otkrije potencijalno neodobrena aktivnost.\nGoogle će vam pomoći da proverite sigurnosna podešavanja kako bi ste bili sigurni da vaš nalog nije podložan dodatnim napadima i da mu se ne može pristupiti na druge načine, drugim sredstvima kao što je broj telefona za oporavak ili email adresa. Google će vam pomoći da obezbedite druge naloge, jer Google nalog može otvoriti sajber kriminalcima put ka drugim servisima. Google će vam pomoći i da proverite finansijsku aktivnost, kako bi utvrdilo da li su vaša plaćanja povezana sa Google nalogom, zloupotrebljena.


MUP želi da uloži više novca u kontradiverzione timove | N1 Srbija\nVežba MUP-a ispred Palate Srbija, više novca za kontradiverzione timove\n16.02.2019. |13.07 |\nMinistar unutrašnjih poslova Nebojša Stefanović izjavio je danas da ministarstvo želi da uloži više novca u kontradiverzione timove, koji na godišnjem nivou izvrše od 4.000 do 5.500 različitih protivdiverzionih pregleda.\n"Ministarstvo želi da uloži još novca u kupovinu opreme. Mi smo delimično zadovoljni ulaganjem, ali želimo da idemo korak dalje i da naša policija bude tehnološki najsavremenije opremljena u regionu, kako bi ovi ljudi imali više tehničke podrške i smanjili rizike po njihove živote", rekao je Stefanović na združenoj vežbi jedinica MUP-a ispred Palate Srbija.\nMinistar je naveo i da je u pitanju nabavka opreme za preventivne kontradiverzione preglede, kao što su vrata - metal detektor, skeneri i roboti.\nOn je kazao da se vežbom koja je izvedena ispred Palate Srbija želelo da se pokaže značaj koji pridaju ljudima u MUP-u i da pokažu koliko je težak zadatak ljudi u tim timovima, koji nisu na naslovnim stranama i u prvom planu, ali su istinski heroji.\nStefanović je na pitanje novinara šta se dešava sa Prijedorskom ulicom u Beogradu, u kojoj godinama stoji neeksplodirana granata, naveo da je u pitanju složena lokacija, o kojoj mora da bude uradjen elaborat koji će koordinirati više službi.\n"Za sada se granata ne pomera, jer ne postoji dovoljno dobar način za to", dodao je on.\nMinistarstvo unutrašnjih poslova održalo je združene vežbe pod nazivom "Primena mera kontradiverzione zaštite", u kojoj su učestvovale Policijske brigade Policijske uprave Beograd, Specijalne antiterorističke jedinice i Jedinice za obezbedjenje pojedinih ličnosti i objekata.\nNebojša Stefanović MUP Srbije\nUhapšene dve osobe zbog zloupotreba u Beogradskoj poslovnoj školi 22.05.2019.\nStefanović: Značajno unapređeni uslovi rada u MUP-u 21.05.2019.\nDirektor policije o postavljanju novih kamera: Sistem ne može da se zloupotrebi 21.05.2019.\nSletska vezba za odlazeceg vodju\nA decu, koju skoro pa i nemamo, i dalje da lecimo SMS porukama?\nDve milijarde dinara koje je država izvodojila samo za lečenje retkih bolesti, se prećutkuje?!


The Expendables 3 (2014) - 2014 - Strani filmovi - Filmovi i serije sa prevodom - Online Bioskop\nThe Expendables 3 (2014) Trailer ×\n5 4.4 od 14 glasova Vreme:\n2014-12-08, 3:54 PM\n2014, Triler, Avanture, Akcija\nStalna ekipa "Plaćenika" konačno se sreće sa Konradom Stounbenksom (Mel Gibson), koji je bio prvobitni osnivač ekipe, zajedno sa Barnijem (Stalone). On je, u međuvremenu, postao nemilosrdni trgovac oružjem i osoba koju je Barni morao da ubije... ili je tako mislio da je uradio. U konačnom obračunu, Barni odlučuje Dalje Stalna ekipa "Plaćenika" konačno se sreće sa Konradom Stounbenksom (Mel Gibson), koji je bio prvobitni osnivač ekipe, zajedno sa Barnijem (Stalone). On je, u međuvremenu, postao nemilosrdni trgovac oružjem i osoba koju je Barni morao da ubije... ili je tako mislio da je uradio. U konačnom obračunu, Barni odlučuje da pomeša "staru" i "novu" krv, i uvede ekipu "Plaćenika" u novo doba. To znači da će se među njima naći i neki novi momci, mlađi, brži i tehnički potkovaniji...\nPregledi - 6360\nA Walk Among The Tombstones (2014) The Expendables 3 (2014) Scorpion S01E05 Mission: Impossible II (2000) The Fosters S04E03 Arrow S01E05 Undisputed III: Redemption (2010) How I Live Now (2013) Fringe S01E01 ZOO S02E01/02 Ostavite komentar na gumb desno.


KAO GROM IZ VEDRA NEBA! Rukometaši Srbije naprasno na Evropskom prvenstvu, i pre završetka kvalifikacija! - Sportal\nRukometna reprezentacija Srbije Foto: Stare Slike\nJDM - Vest objavljena: 00:05 - 06.02.2021\nRukometna reprezentacija Srbije već može da slavi plasman na Evropsko prvenstvo u rukometu!\nIako kvalifikacije nisu još gotove, vesti koje stižu iz Brisela potpuno idu na ruku srpskom timu. Naime, čelnici Rukometnog saveza Belgije obavestili su Evropsku rukometnu federaciju (EHF), kao i svoju javnost, da se povlače iz kvalifikacija, preneo je Mozzartsport.\nRazlog su brojni problemi koji prate igrače, tim, ligu zbog korona virusa i procenjeno je da ne postoji šansa da se reprezentativci propisno spreme za kvalifikacije. A, Belgija jedina u grupi nije do sada odigrala nijednu utakmicu.\n- Sa gorčinom morali smo da obavestimo EHF da odustajemo od kvalifikacija za Evropsko prvenstvo. Uradili smo sve, tražili odlaganje mečeva, ali svesni smo da EHF mora da poštuje svoj kalendar. Nažalost, stvari su sada potpuno jasne, Crveni vukovi neće moći da igraju utakmice kvalifikacija za EP pve godine. Odluku smo doneli posle konsultacija sa igračima, stručnim štabom, ljudima iz saveza. Bilo bi neodgovorno da se posle svega momci po ubrzanom sistemu pripremaju za utakmice, time bismo rizikovali zdravlje igrača - saopštio je Žan-Fransoa Anose, predsednik RS Belgije.\nKada EHF potvrdi ovu informaciju, to će značiti da državni tim Srbije ima da odigra još samo revanš sa Grčkom, dok je preostalo i da Francuska i Grčka odigraju svoje dve međusobne utakmice. Kako god da se ti dueli završe, Srbija ima bolji skor sa Trikolorima i ne mogu da je prestignu obe selekcije u grupi.\nRADONJIĆ "MATIRAO" NOJERA, ALI... Srbin debitovao za Hertu baš protiv Bajerna, dvaput bio oči u oči sa slavnim golmanom, a gigant se na kraju radovao!\nA, kako prve dve reprezentacije idu direktno na Evropsko prvenstvo, to znači da Srbija onog trenutka kada odustajanje Belgije bude zvanično potvrđeno, može da slavi plasman na prvenstvo kontinenta.\nRukomet Muška rukometna reprezentacija Srbije Kvalifikacije za Evropsko prvenstvo EHF


Dvadeset privrednika s područja Sanskog Mosta potpisalo je danas ugovore o dodjeli podsticaja za poslovanje i radi se o sredstvima koje je osigurao Federalni zavod za zapošljavanje, a projekat se realizira posredstvom Službe za zapošljavanje USK i Biroa za zapošljavanje Sanski Most.\nPrema riječima Elmedina Đuzela, direktora Zavoda za zapošljavanje USK, ovo nije jedini ovakav projekat koji se realizira u ovoj godini i pored teške i složene situacije uzrokovane pandemijom koronavirusa.\nOn je izrazio nadu kako će se u buduće projekte uključiti još više privrednika iz Sanskog Mosta, kako bi se zajedničkim sredstvima pokušala zadržati ekonomska aktivnost i radna mjesta.\nPrema podacima Službe za zapošljavanje USK, od početka pandemije virusa Covid 19 do danas bez posla je ostalo oko 1800 osoba, mada podaci Poreske uprave pokazuju drugačije.\nInače, kada je riječ o Sanskom Mostu, prema dosadašnjim podacima, u odnosu na druge gradove u USK bilo je najmanje otpuštanja, a raduje i to što je većina proizvodnih kolektiva, i pored teške situacije, zadržala proizvodnju.\nKreirano: 08 Maj 2020


Odgovornost Fonda PIO za zloupotrebu podataka penzionera - Penzin\nOdakle jednoj stranci lični podaci građana Srbije koji su zakonom zaštićeni? Ako je, što izgleda kao jedino moguće, SNS podatke dobila od Fonda PIO, neko bi u toj instituciji morao da odgovara. Ali oni ne smatraju ni da je potrebno da tužilaštvu (promptno) odgovore.\nPrenosimo tekst Insajdera.\nFond PIO ni posle više od pola godine nije dostavio tužilaštvu tražena obaveštenja u vezi sa adresama penzionera koje je koristila Srpska napredna stranka (SNS) kada je slala pismo zahvalnosti svog lidera Aleksandra Vučića nakon izbora.\nPoverenik za informacije od javnog značaja još krajem 2018. godine podneo je krivičnu prijavu protiv NN službenog lica u toj instituciji zbog sumnje da je neovlašćeno ustupilo adrese penzionera SNS-u. Međutim, odgovora iz Fonda PIO nema ni nakon urgencije tužilaštva.\nPredsednikovo pismo zahvalnosti penzionerima\nNa adrese penzionera u Srbiji pismo zahvalnosti, sa logom Srpske napredne stranke i potpisom Aleksandra Vučića, ali ne kao predsednika države, već lidera stranke, stigla su sredinom novembra 2018. godine. Pošiljalac nije bio Fond PIO, koji ima evidenciju o svim penzionerima u Srbiji, već SNS. Ako se Zakon o zaštiti podataka o ličnosti poštuje, SNS ne bi smela da raspolaže informacijama ko je sve penzioner i gde živi.\nUpravo zbog ovoga reagovao je tadašnji poverenik za zaštitu podataka o ličnosti Rodoljub Šabić. On je pokrenuo postupak nadzora u Fondu PIO i Generalnom sekretarijatu predsednika Republike. Generalni sekretarijat je tada odgovorio Povereniku da uopšte nije obrađivao, odnosno pribavljao podatke o penzionerima.\nNema odgovora na zahtev tužilaštva\nOd tada pa do danas tim povodom praktično ništa nije urađeno. Odgovarajući na pitanje Insajdera u kojoj fazi je postupak, u Prvom osnovnom javnom tužilaštvu kažu da od Fonda PIO do danas nisu dobili tražene informacije.\nZbog čega tužilaštvu do danas nisu dostavljeni traženi podaci pitanje je koje je Insajder uputio Fondu PIO. Portal Insajder do danas nije dobio odgovor.\nPovereniku su se obratili građani, korisnici penzija koji su dobili pismo. On je zatražio od Fonda PIO da se izjasni da li je učinio dostupnim SNS-u, predsedniku Srbije ili trećem licu podatke o imenima, prezimenima i adresama korisnika penzija u Srbiji. U slučaju da jesu, traženo je da se izjasne koji je pravni osnov i svrha činjenja dostupnim ovih podataka.\nSNS obavestio JP „Pošta Srbije“ o planiranom slanju oko 1,7 miliona pisama\nSrpska napredna stranka je tvrdila da su podaci dobijeni iz baze članstva stranke, kao i kroz akcije i štandove koje su sprovodili poslednjih deset godina. SNS je tvrdio da su penzioneri od kojih su uzeti podaci dali pristanak za obradu ličnih podataka stranci kao rukovaocu prikupljenih podataka. Međutim, problem je bio u broju pošljaka koje je na direktne adrese uputila SNS.\nKako je utvrdio Poverenik, Srpska napredna stranka obavestila je JP „Pošta Srbije“ o planiranoj otpremi oko milion i sedamsto hiljada pošiljaka adresovane direktne pošte.\n„Budući da navedeni broj potpuno korespondira sa ukupnim stvarnim brojem korisnika penzija u Republici Srbiji, a da se lični podaci tolikog broja lica ne mogu pribaviti na način opisan u izjašnjenju Srpske napredne stranke, Poverenik je podneo krivičnu prijavu nadležnom tužilaštvu“, saopštio je 2018. godine Poverenik.\nPodaci o imenima i adresama penzionera spadaju u lične podatke građana Srbije koji su zakonom zaštićeni. Tim podacima može da raspolaže samo državna institucija. Na koji način su onda lični podaci penzionera postali dostupni jednoj političkoj stranci? Odgovor javnost Srbije i dalje čeka.\nPodsećamo na reagovanja povodom ovog pisma Aleksandra Vučića penzionerima Srbije:\nTags:Aleksandar VučićFond PIOJP Pošta SrbijepenzioneripismoPoverenik za informacije od javnog značaja i zaštitu podataka o ličnostiRodoljub ŠabićtužilaštvoZakon o zaštiti podataka o ličnosti


Loše vreme i mraz u poslednjih nekoliko meseci doveli su do pada proizvodnje maslinovog ulja za 57 odsto u 2018. godini, a sektor je to koštalo gotovo milijardu evra, prenosi CNN.\nPoljoprivrednici su zbog takve situacije izašli na ulice da protestuju, tražeći aktivne mere kako bi se sprečio daljnji trend pada proizvodnje.\nEkolog Ričardo Valentini, iz centra Euro-Mediterranean Center for Climate Change, smatra kako da će ekstremni vremenski uslovi još više naštetiti poljoprivredi i kako će verovatno Italijani morati da uvoze maslinovo ulje.\n- Sve nas više pogađaju ekstremne vremenske prilike - naglasio je Valentini.\nKako je naveo, drvo masline je vrlo osetljivo na promene klimatskih uslova.\n- Za nju su pogubnija tri dana zamrzavanja, nego mala promena prosečne temperature tokom godine - dodao je on.\nEvropa poslednjih godina, zbog klimatskih promena, prolazi kroz ekstremno vruće ili hladne vremenske prilike, što nije zaobišlo Italiju.


Tanjug 22. aprila 2021. 16:24\nBEOGRAD – Ministarstvo poljoprivrede, vodoprivrede i šumarstva je u saradnji sa Svetskom bankom započelo realizaciju „Projekta konkurentne poljoprivrede u Srbiji“ cija je svrha finansijska podrška malim poljoprivrednim gazdinstvima i preduzećima.\nProjekat će trajati tri godine sa ukupnim budžetom od 38 miliona dolara, od čega će tokom ove godine kroz podsticaje biti dodeljeno 20 miliona dolara, navodi se u saopštenju.\nMinistarstvo podseća da je ministar Branislav Nedimović ranije najavio kako će polovinu subvencije činiti bespovratna sredstva, 40 procenata iznosa će biti kredit poslovnih banaka koje učestvuju u projektu, a 10 odsto će biti učešće koje obezbeđuju korisnici sredstava.\nGazdinstva koja zadovolje uslove konkursa moći će da dobiju 10.000 do 20.000 evra, dok će mala i srednja preduzeća moći da računaju na 12.500 do 200.000 evra, s tim da se novac dobija avansno.\n„Projekta konkurentne poljoprivrede u Srbiji“ namenjen je podršci razvoja poljoprivrednih gazdinstava i preduzeća čiji projekti imaju perspektivu, a posebna pažnja biće posvećena primeni novih tehnologija i održivom pristupu životnoj sredini, navodi Ministarstvo.\nPlanirano je da prilikom dodele sredstava prednost imaju žene, mladi poljoprivrednici i oni koji rade u nerazvijenim opštinama, kao i oni proizvođači koji imaju komercijalni potencijal, ali nedovoljan kapacitet da bi mogli da konkurišu za sredstva iz IPARD fondova EU.


MNOGI VOZAČI U BEOGRADU SU OVO JEDVA ČEKALI: Evo kako će se od sada naplaćivati parking! • HAPPYTV.RS\nOd 15. oktobra vozači u Beogradu više neće morati da obilaze garaže kako bi našli mesto za parkiranje jer će putem nove aplikacije koju uvodi "Parking servis" moći u svakom trenutku da provere u kojoj garaži ima mesta.\nPored toga, aplikacija nudi i mogućnost plaćanja parkinga po minutu, što do sada nije bilo moguće, što će naročito odgovarati ljudima koji parkiraju automobil nakratko.\nKako je najavio zamenik gradonačelnika Beograda Goran Vesić, "Parking servis" uvodi tri novine u radu koje će građanima omogućiti veći komfor prilikom korišćenja beogradskih garaža i parkirališta.\n- Aplikacija je namenjena svim smart telefonima i korisnicima će omogućiti plaćanje parkinga, ali i proveru broja slobodnih mesta u garažama širom Beograda. Biće omogućeno i plaćanje po minutu, što do sada nije bio slučaj. Proces će biti veoma jednostavan, a postojaće i mogućnost za kupovinu dnevne karte - izjavio je Vesić.\nOn je dodao da se od 5. decembra uvodi i parking-pas kartica, dok će pripejd kartica startovati 15. januara.\n- Parking-pas kartica će korisnicima omogućiti neograničen broj ulazaka i izlazaka iz garaže u okviru zakupljenog vremenskog perioda. Biće omogućeno da se parking-pas kartica kupi na 24 sata, tri ili sedam dana i važiće u svim garažama i parkiralištima. Pripejd kartica omogućiće korisnicima da je dopunjavaju određenim iznosom i da je koriste sve dok na kartici postoji dovoljan iznos - pojasnio je Vesić.


RTCG - Radio Televizija Crne Gore - Nacionalni javni servis :: Turizam i ekologija :: Na 90 odsto kupališta voda odličnog kvaliteta\n06. 07. 2020. 16:30 >> 16:28 3\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 01. do 02. jula, pokazali su da je na 90 odsto lokacija morska voda bila odličnog kvaliteta.\nKako se navodi u saopštenju Instituta za biologiju mora koji je vršio analizu na 6,4% lokacija voda je bila dobrog kvaliteta, dok je na 3,6% lokacija voda bila zadovoljavajućeg kvaliteta.\nOvi rezultati potvrđuju da je morska voda na crnogorskim kupalištima dobrog kvaliteta, tj. da je sanitarno ispravna, te bezbjedna za kupanje i rekreaciju, saopšteno je iz Morslkog dobra.\n"Klasifikacija voda za kupanje u okviru ovogodišnjeg Programa praćenja sanitarnog kvaliteta morske vode vrši se u skladu sa članom 8 Pravilnika o načinu i rokovima za sprovođenje mjera obezbjeđivanja očuvanja, zaštite i poboljšanja kvaliteta vode za kupanje, kojim se vode za kupanje klasifikuju kao: "odlične", "dobre", "zadovoljavajuće" i "loše"," saopšteno je iz JU Morsko dobro.\nOd ukupno 18 lokacija na kojima se radi analiza kvaliteta vode u opštini Ulcinj, na njih 17 voda je bila odličnog kvaliteta, dok je na 1 kupalištu voda bila zadovoljavajućeg kvaliteta.\nU Baru je kvalitet vode na svih 15 lokacija bio odličan, dok kada je u pitanju opština Budva, od ukupno 32 lokacije, na njih 28 morska voda je bila odličnog kvaliteta a na 4 lokacije dobrog kvaliteta.\nU Bokokotorskom zalivu, u opštini Tivat, na svih 9 lokacija morska voda bila odličnog kvaliteta, dok je u Kotoru na 11 lokacija voda bila odličnog, na 3 lokacije dobrog kvaliteta, a na jednom zadovoljavajućeg kvaliteta.\nU Herceg Novom uzorkovana je voda na ukupno 21 lokaciji, od čega je na njih 19 voda bila odličnog, a na 2 zadovoljavajućeg kvaliteta.


Mercedes zbog troškova drastično smanjuje broj modela › Made-in-Germany.rs\nNemački automobilski gigant Mercedes se okreće proizvodnji električnih vozila, zbog čega je prinuđen da uvede nove mere štednje, kako bi dodatno smanjio troškove, potvrdio je Markus Šafer, jedan od šefova u toj kompaniji.\n– Trenutno pretražujemo naš portfolio, gledamo šta sve možemo da ponudimo, pogotovo kada se radi o čisto električnim vozilima. To je kompleksna stvar i naš rast na tom tržištu znači da ćemo se sve više okretati ka tome. Ideja je jasna – rekao je Šafer za Autocar.\nOn je objasnio da će zbog takvog opredeljenja kompanije mnogo sadašnjih modela biti izbačeno, moguće do čak 45, ali ipak nije naveo o kojim tačno modelima je reč.\n– Imamo veoma širok izbor modela automobila i svašta možemo da skratimo. Uskoro ćemo doneti i tu odluku, pa ćemo sve i obavestiti – poručio je Šafer.\nDogovor uprave i sindikata BMW-a o smanjenju troškova\nUključite se u takmičenje za najbolju tehnološku inovaciju


Kompanija koja nudi Teslin električni motor sa sandukom odgovara starijim V8 automobilima – Danasnje\nHome/Automobili/Kompanija koja nudi Teslin električni motor sa sandukom odgovara starijim V8 automobilima\n0 123,929 1 minut citanja\nAmerička kompanija sastavila je električni sandučni motor dizajniran za zavrtnje direktno u ležišta V8 motora.\nŽelite li nadograditi V8 u svom Holdenu? Američka kompanija EV Vest kreirala je električni motor koji će se zavrtnjem ugraditi direktno u nosače motora za mali blok motora.\nKoristeći Teslinu pogonsku jedinicu, ‘motor sa sandukom’ omogućava vlasnicima V8 automobila sa pogonom na zadnje točkove da se nadograde na potpuno električni pogonski sistem.\nJedinica se pričvršćuje zavrtnjima direktno na odeljke motora dizajnirane za male blokovske V8 motore, u susret pogonskom vratilu gde bi se menjač normalno povezao, a koji zatim ide na zadnji diferencijal i distribuira snagu na zadnju osovinu.\nSve što je potrebno je da se rezervoar za benzin zameni baterijama za napajanje električnog motora.\nDizajn takođe omogućava vlasnicima da promene koeficijent diferencijala automobila, pomažući u preciznom podešavanju isporuke snage bilo za ubrzanje ili za najveću brzinu.\nU objavi na Fejsbuku kompanija je pokazala novi električni motor za gajbe dok je bila na lokaciji u Bonneville Salt Flats, nakon što je jurila rekorde brzine koristeći potpuno električne pogonske sklopove.\nKompanija takođe nudi komplete za pretvaranje električnih motora za starije automobile sa zadnjim motorom kao što su Porsche 911 i 914, Volksvagen Beetle i Karmann Ghia i Toiota MR2 sa srednjim motorom.\n2022 Škoda Fabia Monte Karlo zadirkivana, u redu za Australiju


Zaev: Kraj krize između Makedonije i Srbije - Sputnjik Srbija\n04:16 28 Septembar 2020\n14:28 26.08.2017 (osveženo 14:34 26.08.2017) Preuzmite kraći link\nNa nedavnu političko-diplomatsku krizu između Srbije i Makedonije stavljena je tačka, potvrdio je u Draču predsednik Vlade Makedonije Zoran Zaev.\nZaev je novinarima, nakon prve sesije neformalnog premijerskog skupa zapadnobalkanske šestorke, na pitanje novinara da li je kriza završena, rekao:\n„Svakako da jeste. Istina, razgovor sa predsednikom Aleksandrom Vučićem je bio dug, ali je debata o ovom pitanju završena u nekoliko rečenica.“\nZaev kaže da je perspektiva Srbije i Makedonije u napretku i saradnji u svim oblastima.\n„Naši narodi su veoma bliski. Oni mogu da sarađuju i bez nas političara. Mi treba da budemo tu samo da im pomognemo, ako im pomoć zatreba“, kazao je Zaev.\nMakedonija ostaje uzdržana po pitanju ulaska Kosova u Unesko\nMakedonija će biti uzdržana ukoliko dođe do glasanja za prijem Kosova u Unesko, izjavila je premijerka Srbije Ana Brnabić.\nPredsednica Vlade Srbije je to saopštila nakon neformalnog sastanka na marginama samita u Draču u Albaniji sa premijerom Makedonije Zoranom Zaevim.\nBrnabićeva je, naime, objasnila da joj je makedonski kolega potvrdio ono što joj je obećao na samitu zapadnobalkanske šetorke u Trstu, u julu.\nU razgovoru je, kaže, konstatovano da je Makedoniji veoma važno prijateljstvo sa Srbijom i da će to biti „jasan signal jačeg prijateljstva i jačih veza sa Srbijom“.\n„Tako da očekujem da se to pitanje ne otvara“, rekla je srpska premijerka.\nZaev će posetiti Srbiju u novembru.\n„Danas sam razgovarala sa Zaevim o događajima proteklih dana. Imamo dosta dobro razumevanje u vezi sa daljim koracima u našoj saradnji. Ja sam ga pozvala i dogovorili smo se da poseti Srbiju u novembru“, rekla je Brnabićeva.\nTada će se, rekla je premijerka, dogovoriti i o održavanju zajedničke sednice vlada Srbije i Makedonije.


Sportski savez Beograda – Page 57\nKNEŽEVIĆEVA I ADAMOVIĆ NAJBOLJI U PRVOM KOLU KUPA...\nSEBIĆ SEDMI VAZDUŠNOM PUŠKOM U PLZENJU\nPERUNIČIĆ IZABRAO 28 IGRAČA ZA EP\nSelektor muške rukometne reprezentacije Srbije Nenad Peruničić objavio je danas širi spisak igrača na koje računa za Evropsko prvenstvo 2020. Šampionat Evrope održaće se od 9. do 26. januara u Austriji, Švedskoj i Norveškoj. Reprezentacija Srbije nalazi se u grupi u Gracu sa selekcijama Belorusije,\nDVE BRONZE ZA SRBIJU NA STARTU INTERNACIONALNOG PRVENSTVA BEOGRADA\nSrpski strelci su se „pogodili“dve bronzane medalje prvog dana 44. Internacionalnog prvenstva Beograda vazdušnim oružjem, koje je danas počelo u „Bel ekspo centru“. Turnir je danas otvoren nadmetanjem mešovitih parova. U takmičenju pištoljem do trećeg mesta došao je tim Jasmina Milovanović (Akademac)/Damir Mikec (Policajac). Istu\nMANDIĆEVA I BOGDANOVIĆEVA IZVADILE “VIZE” ZA TOKIO\nTrio za vrhunske rezultate, Tijana Bogdanović ( do 49 kg) , Milica Mandić ( preko 67 kg) i trener Dragan Jović ulaskom u finale završnog Gran prija u Moskvi obezbedili su vize za učešće na Olimpijskim igrama u Tokiju. Milica je učešće na Igrama 2020.\nKomisija za dodelu nagrada i priznanja donela je odluku o dobitnicima godišnjih nagrada Sportskog saveza Beograda. Laureatima će priznanja biti dodeljena na svečanosti u Skupštini grada, koja je zakazana za 17. decembar. Sednicu komisije vodio je mandatar Dragoljub Kočović, bili su prisutni i članovi komisije: Daniel\nPrevious 1 … 56 57 58 … 354 Next


Srbiju volimo - „Hej, salaši 2018!“\nManifestacija „Hej, salaši 2018!“ održava se u petak, 23. novembra 2018. godine na prvom spratu novosadskog SPENS-a od 10.00 do 17.000 časova. Organizator je Udruženje "Život kao inspiracija".\nOva manifestacija posetiocima će pružiti priliku da uživaju u vojvođanskom ambijentu i pogledaju ponudu salaša, proizvođača vina, piva, meda, medenjaka, kitnikeza, starinskih kolača, ekoloških sapuna i drugih proizvoda koji se konzumiraju, proizvode ili koriste na salašima.\nTakođe, posetioci će moći da popričaju i upoznaju se sa izlagačima i degustiraju proizvode koje su salaši, vinari pekari i slatkišari pripremili za ovu priliku.\nZa decu u toku pre podneva se pripremaju zanimljive kreativne radionice i na temu salaša i jeseni i radionicu za ukrašavanje medenjaka.\nNa svečanom otvaranju u 12.00 časova nastupiće učenici osnovne škole "Petefi Šandor", dečiji hor DoReMi, društvo "Instrumental", dečiji crkveni hor Eparhije bačke, penzionerski hor "Spomenak" i mnogi drugi, a kulturno-muzički programu tokom manifestacije prilagođen je i mlađim i starijim posetiocima.


Vesti online / Vesti / Svet / Peskov o potpisivanju mirovnog sporazuma Rusije sa Japanom\nPeskov o potpisivanju mirovnog sporazuma Rusije sa Japanom\nInicijativa predsednika Rusije Vladimira Putina za potpisivanje mirovnog sporazuma sa Japanom rođena je tokom njegovog govora na Istočnom ekonomskom forumu, saopštio je novinarima portparol Kremlja Dmitrij Peskov.\n- Ovo je sasvim nova Putinova inicijativa i govoreći na plenarnoj sednici predsednik je istakao da je ova ideja nastala tokom današnjeg govora, uzimajući u obzir teze koje je izneo premijer (Japana Šinzo) Abe - rekao je Peskov.\nOn je dodao da je nepostojanje dogovora između Rusije i Japana problem za obe države i one nameravaju da traže rešenje ovog problema.\nMeđutim, Putin i Abe nisu uspeli da razgovaraju na ovu temu nakon plenarne sednice Istočnog ekonomskog foruma.\nPeskov se dotakao i "slučaja Skripalj". On je rekao da ruski predsednik nije razgovarao sa "osumnjičenim" po tom predmetu o kojima je govorio na Istočnom ekonomskom forumu.\nOn je podsetio da je šef države izrazio nadu da će se u doglednoj budućnosti ti ljudi pojaviti.\n- Hajde da sačekamo taj trenutak - dodao je Peskov.\nRanije je predsednik Vladimir Putin izjavio da su osumnjičeni u slučaju trovanja bivšeg pukovnika Sergeja Skripalja i njegove ćerke Julije u Solsberiju poznati ruskim vlastima.


Izvinjavamo se, mnogo se izvinjavamof | VRANJSKE\nMinistarka i potpredsednica SNS pošteno je, za dva dana svoje posete, uzburkala političku javnost juga Srbije svojim izjavama pre svega u Surdulici i Vranju, odakle su prozvani u jednom dahu reagovali\nPojedine izjave Zorane Mihajlović tokom kampanje na jugu Srbije, izazvale su žestoke reakcije gradonačelnika Vranja Zorana Antića, ali i Izbornog štaba SPS (čitaj Novice Tončeva) i Demokratske stranke u Vranju.\nPotpredsednica SNS i tehničke vlade je tokom posete Vranju kritikovala lokalnu vlast oličenu u SPS da ništa nije uradila na dovođenju investitora i ekonomskom napretku, uz opsaku: “Divni ljudi, divan grad, loša vlast!”\nOna je optužila lokalnu vlast što za gotovo četiri godine od požara nije uspela da obnovi zgradu Pozorišta, da Vranjanci nemaju zdravu pijaću vodu i da je SPS za 25 godina vlasti doveo Vranje na rub propasti.\n- Socijalistička partija Srbije vlada Vranjem 25 godina i šta je napravila, napravila je da nema investitora, da nema posla, da nema budućnosti - rekla je u Vranju Zorana Mihajlović.\nReagovao je najpre Zoran Antić, prvi čoveg grada i lokalnih socijalista, koji sa ministarkom od ranije ima „neraščišćene račune“ kada ga je ova, krajem prošle godine, optužila za seksizam.\nGradonačelnik Vranja Zoran Antić u saopštenju navodi da je “visoko uvažena potpredsednica i ministarka Vlade RS, kao i poštovana potpredsednica SNS Prof. dr Zorana Mihajlović”, prilikom posete Vranju iznela nekoliko krajnje “neprimerenih komentara, neistina i potpuno neproverenih informacija, kojima je pre svega, nanela štetu svom ličnom kredibilitetu naučnog radnika i nosioca visoke državne funkcije, ali i Gradu Vranju”.\n- U ovom gradu, Gradonačelnik može biti samo JEDAN, to jest, upravo onaj koji Vam ovo piše, i to zato što Vranjem komunisti i socijalisti upravljaju 70 godina i sve što je u njemu napravljeno u tih 70 godina, su upravo napravili, izgradili i stvorili komunisti i socijalisti, te bi ovima koje ste vodali trebalo bar još 140 godina posle nas, da samo okreče sve što smo mi uradili u prethodnih 70 godina – piše Antić i podseća da u Vranju ima i posla, i života, i budućnosti, “upravo zato što vodimo profesionalnu, neostrašćenu i odgovornu građansku politiku, koja očigledno ne odgovara Vašim destruktivnim i defetističkim namerama”.\nU saopštenju Izbornog štaba za sprovođenje lokalnih izbora Socijalističke partije Srbije (SPS), koje je potpisao narodni poslanik Novica Tončev, skreće se pažnja da je “potredsednica Vlade Srbije Zorana Mihajlović otkrila toplu vodu da se u Vranju i Surdulici loše živi”.\n- I ptice na grani znaju da građani na jugu Srbije žive loše, a zašto je to tako treba pitati one koji u Beogradu vode privredu i politiku regionalnog razvoja. Umesto da podnese izveštaj građanima šta je za četiri godine kao ministar u Vladi Srbije uradila za jug Srbije, gospođa Mihajlović po starom receptu foteljaša iz Beograda, u prolazu svrati da malo oblati pčinjske socijaliste, koji sa štapom i kanapom, rade i grade južno od Niša. Bez imalo stida i srama ministarka pred TV kamaera komentariše izgradnju pozorišta u Vranju dok iza nje stoji kandidat na listi za odbornike SNS u Surdulici i vlasnik građevinske firme „Banković“ kome je trebalo da postavi pitanje odakle otrovni Fenol iz beogradskih „smrdljivih grada“ i u zgradi pozorišta u Vranju? – navodi se u saopštenju i dodaje da ministarka za razloge lošeg života na jugu Srbije treba da pita “svog konobara Bosketa (Dragan Stevanovića; p.a.) koji se četiri godine baškari u Vladi Srbije”\n-To što je ona izjavila više govori o njoj nego o nama i Surdulici. Vidite, prošlog petka, a bio je pazarni dan, uvaženu potpredsednicu Vlade Srbije i ministarku, koja je ovde bila u partijskoj poseti, dočekalo je jedva 70 ljudi. Kako onda da iz Surdulice ne ode razočarana? Mora biti i razočarana i ponižena, jer taj broj građana govori koliku podršku naprednjaci uživaju u Surdulici – pojašnjava NovicaTončev.\nOnda je u ponedeljak Aleksandar Vučić u jednoj emisiji spomenuo i Tončeva u kontekstu ministarkinog boravka na jugu zemlje, što je poslanika SPS dodatno razgnevilo pa je izdao još jedno saoptenje.\n- Ej, Novica Tončev govori o obrazovanju Zorane Mihajlović i vi stanete, pogledate u nebo i pitate se da li je moguće da ovo slušate? Da li je moguće da Vam to govore ljudi koje znate sa fakulteta, koji znaju da ste bili deset puta uspešniji od njih? I ne vredi, nastaviće tu priču – citira se premijer u saopštenju u kome Tončev kaže „da je diplomirao na državnom Građevinskom fakultetu u Nišu sa ocenom 10 i položio za sada sve ispite na doktorskim studijama“.\n- Spreman sam da se način mog studiranja proveri na poligrafu i da svoje teorijsko i praktično znanje iz oblasti građevine javno uporedim sa znanjem ministarke Zorane Mihajlović.\nNije Tončev propustio da bude i ironičan na račun protivnika iz surduličkog SNS, pa se tako javno izvinio Mihajlovićki što on i predsednica opštine Aleksandra Popović imaju kredibilne a ne neke, kako je rekao, sega-mega diplome.\n- Sa takvim diplomama možda bismo bili uspešniji i imali bolje rezultate pošto ministarka tvrdi da u Surdulici ništa ne valja - kaže se u saopštenju SPS-a Surdulica.\n- Verujemo da su premijera pogrešno informisali da je tema obrazovanje gospođe Mihajlović, umesto da mu kažu da je tema Boske, koji je za pet dana položio 10 ispita i tako preko noći postao diplomirani ekonomista i kamen temeljac SNS-a u Surdulici – piše Tončev i sugeriše da je vreme da Dragan Stevanović Boske prestane da se krije iza Vučićevih leđa.\nTončev dalje kaže kako veruje da se Vučić ne bori za Srbiju kojom će vladati ljudi sa sumnjivim diplomama:\n- Zna premijer da ovde tradicionalno socijalisti osvajaju preko 50 odsto glasova – poručuje.\nDemokratska stranka u svom saoptenju koje potpisuje potpredsednica odbora Nela Dimitrijević optužuje Mihajlovićevu i SNS da “bahato i drsko opet fabričke prostorije zloupotrebljava u kampanji prilikom boravka u Vranju”.\n“Dakle, poštovani članovi SNS-a, politička kultura podrazumeva da znate razliku između dolaska ministarke i potpredsednice stranke, jer nije svejedno dolazi li u zvaničnu ili u stranačku posetu. I mediji su obmanuti informacijom da će ministarka Mihajlović posetiti Pozorište ”Bora Stanković”. Umesto toga, dobili su potpredsednicu SNS Mihajlović koja na stranačkom skupu pljuje lokalnu vlast, pre odlaska u prostorije Jumka na stranački skup”.


Beta 26. aprila 2022. 13:40\nAdvokat Borivoje Borović ocenio je danas da aktuelna vlast sve vreme ima ambicije da upravlja parapolicijskim snagama, a da Narodne patrole, koje u poslednje vreme vrše „gradjanska hapšenja“, predstavljaju zamenu za kriminalnu grupu Veljka Belivuka.\n„To što rade takozvane Narodne patrole, po mom mišljenju rade u dogovoru s vlastima, i oni predstavljaju neke nove grupe koje treba da zamene kriminalnu grupu Veljka Belivuka“, rekao je Borović za Danas.\nOn je, komentarišući nedavno „gradjansko hapšenje“ te grupe čiji je snimak obišao društvene mreže, istakao da u situaciji kada su nekome ugroženi život i bezbednost, a neko vrši krivično delo, prisutni gradjani mogli da reaguju i izvrše gradjansko hapšenje.\n„Sve ovo što se sada radi, nema veze sa gradjanskim hapšenjem. To su mladi fašisti, koji imaju jednu jedinu svrhu, da uz odobrenje vlasti, prosto zaplaše narod“, kazao je advokat.\nSituacija bi, prema njegovim rečima, mogla da se otme kontroli ukoliko se delovanje takvih grupa hitno ne spreči i dodao da je „siguran da oni to ne rade besplatno, već su motivisani ili nekim poslovima, ili ih tretiraju kao zaposlene“.\n„Aktuelna vlast sve vreme ima ambiciju da upravlja nekim parapolicijskim snagama i to je taj manir Srpske radikalne stranke, koja je svojevremeno poslala na front parapolicijske i paravojne snage koje su učinile velike zločine, koje smo mi kao država Srbija skupo platili. Da je ovo normalna država, oni bi bili automatski pohapšeni“, rekao je Borović.


Puškov: Amerika uzrok izbegličke krize - 09.09.2015, Sputnik Srbija\nŠef Državne dume za međunarodne poslove Aleksej Puškov izjavio je danas da se evropski političari boje da priznaju da je uzrok problema izbegličke krize u tome... 09.09.2015, Sputnik Srbija\nvesti, rusija, svet, aleksej puškov\n19:48 09.09.2015 (Osveženo: 16:19 05.10.2015)\n„Oni vide u čemu je problem, ali se plaše da priznaju njegov uzrok. Koren problema je u činjenici da Zapad, pre svega Amerika, izaziva nestabilnost na Bliskom istoku i otuda toliki priliv izbeglica. Međutim, oni to predstavljaju kao neku vrstu prirodnog fenomena, poput cunamija“, istakao je Puškov.\nPredsednik Evropske komisije Žan Klod Junker rekao je danas u Evropskom parlamentu da je od početka godine u EU prebeglo oko 500.000 izbeglica sa Bliskog istoka i Afrike, uključujući Siriju i Libiju.\nViše od 200.000 migranata se nalazi u Grčkoj, oko 150.000 u Mađarskoj i 120.000 u Italiji.


Srpska narodna odbrana oživela sećanja na Mihajla Pupina – Naši u svetu\nSrpska narodna odbrana oživela sećanja na Mihajla Pupina\nOrganizacije i udruženjaSADVesti\nObjavljeno 21/03/21 u 14:30\nParastos Mihajlu Pupinu na groblju u Bronksu\n“Mi smo ovde u Čikagu izloženi samovolji majora grada i guvernera. Okupljanja su ograničena, tako da još nisam imao priliku da pokrenemo nijednu planiranu aktivnost. Početkom marta naši diktatori su konačno dopustili da možemo ispuniti restorane i hale do 25 odsto dozvoljenog kapaciteta. Tako smo odlučili da u prostorijama Doma SNO održimo memorijal za Mihajla Pupina. A sledećeg dana 13. marta ću da odletim u Njujork da posetim grob Mihajla Pupina, zapalim svecu i položim cveće”.\nOvako nam je Drago Vujošević, predsednik Srpske narodne odbrane u SAD početkom marta najavljivao veliku memorijalnu trininu posvećenu sećanju na slavnog srpskog patriotu i svetskog pronalazača Mihajla Pupina Idvorskog (4. april 1858 – 12. mart 1935). Memorijalni skup je održan 12. marta u prostorijama SNO u Čikagu, u znak 86- togodišnjeg pomena čuvenom profesoru Kolumbija univerziteta u Njujorku. Tim povodom je u organizaciji Srpske Narodne Odbrane organizovano predavanje na temu: “Mihajlo Pupin – život i delo”.\nUčesnici skupa o Mihajlu Pupinu u SNO\nPupin je bio jedan od osnivača ove ugledne patriotske organizacije i prvi predsednik Srpske narodne odbrane još daleke 1914. godine. Predavanje je održao profesor, doktor Mirko Mrkšić, jedan od rukovodilaca elitne naučne ustanove Nord Vestern Univerziteta. U svom izlaganju dr Mrkšić se osvrnuo na Pupinovo autobiografsko delo “ Od pašnjaka do naučenjaka”, za koje je ovaj naučnik dobio prestižnu Pulicerovu nagradu za književno delo i privilegiju da se u srednjim školama SAD koristi kao udžbenik.\n“Izlaganje prof. dr Mrkšića bilo je jako uspešno za sve prisutne, a očigledno i za njega, jer je izrazio želju da ponovo dođe i održi predavanje. Ovoga puta je govorio o radu i stvaranju našeg velikog naučnika Mihajla Pupina, a dotakao se malo i Nikole Tesle. Hvala svima, koji su prisustvovali ovom važnom dogadjaju, a posebno dr Mrkšiću na njegovom veoma bogatom izlaganju. Da napomenem da je odličnu večeru za sve prisutne pripremio Gradimir Marković, predsednik SNO mesnog odbora Severni Čikago,“ rekao nam je gospodin Drago Vujošević.\nProstorije predavanja i pomena su bile su ispunjene do poslednjeg mesta. Ovom mamorijalnom skupu su prisustvovali sveštenik Dobrivoje Mićunović, najstariji član SNO , bivši predsednik Vlado Bjelopetrović sa suprugom Verom, Rade Raković, dugogodišnji član i blagajnik, Petar Gatarić, predsednik CŠO Sveti Stefan Dečanski, Dragan Selaković, predsednik četničke organizacije Ravna gora i prvi potpredsednik SNO i mnogi drugi, uglavnom mlađi Srbi iz Čikaga.\nPredsednika SNO gospodin Drago Vujošević je sutradan u Njujorku prisustvovao crkvenom pomenu Mihajlu Pupinu na groblju Vudlon, u Bronksu. Parastosu je prisustvovalo petnaestak ljudi među kojima su bili: vladika Irinej, nekoliko sveštenika iz lokalnih crkava, konzulka Olgica Vlačić u Njujorku, prvi savetnik Radomir Ilić iz Ambasade R. Srbije iz Vašingtona.\nDrago Vujišević i predavač dr Mirko Mrkšić\nNa parastosu se konzulka Olgica Vlačić obratila prisutnima kratkim govorom i izmedju ostalog zamolila prisutne da se ponovo okupe u još većem broju kada se budu prenosile mošti velikog Mihajla Pupina iz Amerike u maticu Srbiju.\nSNO, je najstarije organizacije u Americi i ovim pomenom s euspešno vratila svojim aktivnostima u vreme pandemije korona virusa. Sledeće predavanje je već zakazano za subotu, 27. marta. Tema će biti “ Apostolski kontinuitet Srpske Patrijaršije”, a predavač će biti protonamesnik Branislav Končarević, doktor nauka.\n“U planu je da u aprilu mesecu organizujemo predavanje na temu Jasenovca, za koje trenutno tražimo predavača“, rekao nam je predsednik SNO gospodin Drago Vujošević, koji je jako zadovoljan, jer SNO posećuju mladi srpski kadrova, bez kojih nema nade za opstanak Srpske narodne odbrane u SAD.\nU Nemačkoj povećan pritisak da se POOŠTRE MERE, sutra sastanak o daljim koracima\nPiksi za sutra najavio zanimljiv susret: ”Dobiće jednu lekciju!”\nPrva šansa za žurke posle ukidanja vanrednog stanja: Policija u Barseloni rasterala…\nNIJE SVE TAKO IDEALNO: Pravo lice deset slavnih turističkih destinacija (FOTO)\n“Zbunio sramotnim i jadnim nedostatkom saosećanja”! Poziv da se princ…\nPorodična prepirka HIT na internetu! Svekrva iz Nemačke i potencijalna snaja iz…\nPojavio se novi non-pejper o Kosovu: Južnoj srpskoj pokrajini specijalni status u…


Gasovod Južni tok i do Republike Srpske |\nSporazumi su potpisani sa bugarskim energetskim holdingom “Bulgargas”, italijanskim ENI-jem, srpskim “Srbijagasom” i grčkom kompanijom DESFA, javila je agencija Itar-tas.\nGasovod će počinjati od Novorosijska i ići će po dnu Crnog mora, do bugarske luke Varna. Iz Bugarske će se gasovod podijeliti na dva kraka, južni će krenuti kroz Grčku, Jadransko more do Italije, a drugi kroz Srbiju, i najvjerovatnije Mađarsku i Austriju.\nPlanirano je da gasovod na teritoriji Srbije bude dug oko 450 kilometara.\nU ime Srbije sporazum je potpisao direktor “Srbijagasa” Dušan Bajatović, koji je izjavio da su potpisivanjem sporazuma “razvejane sve sumnje” da li će taj gasovod biti građen.\nBajatović je objasnio da sporazumi razrađuju finansijske, tehničke, ekonomske i pravne aspekte izgradnje gasovoda.\n“Važno je istaći dve stvari koje se dobijaju izgradnjom Južnog toka. Prva je da se radi o novom izvoru i da su to nove količine gasa iz Rusije i Srednje Azije za potrebe evropskog tržišta, a druga, koja je posebno važna za Srbiju, jeste da se izgradnjom Južnog toka ukida monopol Ukrajine na snabdevanje gasom Istočne Evrope”, rekao je Bajatović.\nOn je istakao da će izgradnjom novog magistralnog gasovoda Mađarskoj biti uskraćena mogućnost monopolističkog ponašanja.\n“Srbija može da bude zadovoljna, iako će zajedničko preduzeće biti osnovano u Švajcarskoj, ali će se njegova delatnost obavljati u Srbiji i po srpskim propisima”, rekao je Bajatović.\nPrema danas potpisanom sporazumu, u zajedničkom preduzeću će ostati ranije ugovoreni vlasnički odnos, što znači da će ruski “Gazprom” imati 51 odsto akcija, a “Srbijagas” 49 odsto.\nMeđutim, ključne odluke koje se odnose na upravljanje budućim zajedničkim preduzećem neće biti moguće donijeti bez saglasnosti “Srbijagasa”.\nGasovod kroz Srbiju trebalo bi da bude izgrađen najkasnije do 31. decembra 2015. godine, završetak studije izvodljivosti za izgradnju gasovoda planiran je najkasnije do 30. septembra 2009. godine, a za cijeli projekat gasovoda “Južni tok” do 30. juna 2010. godine.\nUlazna tačka gasovoda u Srbiju biće na bugarsko-srpskoj granici, izlazna na srpsko-mađarskoj granici, a dogovoreno je i da jedan krak gasovoda prolazi do Republike Srpske.\nBajatović, koji se sastao sa predsjednikom Upravnog odbora “Gasproma” Aleksejem Milerom, najavio je da će zajedničko rusko-srpsko preduzeće za realizaciju projekta “Južni tok” biti formirano u narednih 15 dana.


Trofej Studentskog grada 2013 - LookerWeekly.com magazin\nTrofej Studentskog grada 2013\n· 26/08/2013 ·1 min read\nU želji da što više dece odvoji od poroka i usmeri na zdrav sportski život, najbolja škola rukometa u zemlji, Univerzitetski rukometni klub “Studentski grad”, uz podršku Rukometnog saveza Beograda već četvrtu godinu zaredom organizuje najmasovnije klupsko rukometno takmičenje za dečake rođene 2001. i 2002. godine.\nPod sloganom “Hiljadu golova za hiljadu dečjih osmeha”, nekoliko stotina mališana podeljenih u 15 timova, takmičiće se 30. i 31. avgusta u Hali sportova na Novom Beogradu, gde će odigrati ukupno 30 utakmica. Svi zainteresovani vršnjaci koji bi voleli da nauče da igraju rukomet, pozvani su da im se zajedno sa svojim roditeljima pridruže tokom oba dana takmičenja od 14 časova, kada će biti u prilici da se druže sa ekipom prvotimaca i trenera, koji će ih uvesti u osnovne elemente rukometne igre.\n“Od osnivanja kluba, naša želja je da što više mališana uvedemo u sport i izvedemo na put zdravog i kvalitetnog odrastanja, što je preduslov da ta deca sutra izrastu u zdrave i još kvalitetnije ljude. Zbog savremenog načina života, danas je možda i više nego ikada neophodno da svaki klub, svaka sportska organizacija, institucija i u krajnjem svaki roditelj, utiču na decu da počnu da se bave sportom, a koji sport će deca odabrati, to je najmanje važno”, rekao je Milorad Šolević, predsednik URK Studentski grad.\nOve godine, nestrpljivi da pokažu koliko su napredovali tokom protekle sezone, za Trofej Studentskog grada 2013 nadmetaće se mališani iz rukometnih klubova Partizan, Crvena Zvezda, Novi Beograd, Kolubara, Rukobel, SKBG, Studentski grad, Rakovica, Metalac i Smederevo, što će ujedno biti i najbolje zagrevanje pred polazak u školu i početak nove takmičarske sezone naših malih-velikih rukometaša.\nDomaća i vruća, ćebata iz sopstvene rerne\nBrazuka – zvanična lopta FIFA Svetskog prvenstva u Brazilu 2014\nLjubav sa “Japancem” na prvi zalogaj\nDvadeset minuta samo za sebe


Prekvalifikacije za IT sektor namenjene zaposlenima – OnlineVesti\nPrekvalifikacije za IT sektor namenjene zaposlenima\nby admin October 9, 2020, 8:08 pm 1.1k Views\nNovi ciklus prekvalifikacija je nastavak Programa pokrenutog na predlog Saveta za inovaciono preduzetništvo, putem koga je od 2017. godine uspešno prekvalifikovano preko 2000 polaznika i polaznica. Zahvaljujući dobrim rezultatima prethodnih faza programa Prekvalifikacija za IT, kao i kontinuiranom rastu IT sektora u Srbiji, odlučeno je da se obezbedi obuka za do 240 novih junior programera. Ono što je novina jeste da će se usled nepredvidivosti epidemiološke situacije u zemlji i svetu novi krug prekvalifikacija sprovoditi u potpunosti onlajn. Takođe, onlajn prekvalifikacije otvaraju mogućnost učešća zainteresovanim kandidatima širom Srbije, bez obzira u kom mestu žive sve dok imaju na raspolaganju stabilnu internet konekciju i funkcionalan računar.\nMilan Šolaja, direktor Vojvodina IKT klastera iz Novog Sada i dugogodišnji saradnik na programima IT obuka, objašnjava da su online IT obuke odavno prisutne i dostupne na svetskoj mreži u mnoštvu formi i specifičnih tema – od programiranja do kreiranja web sajtova. Ističe da postojanje tako velike ponude dovoljno govori i o potrebama i o interesu za ovakve obuke. “Online okruženje nudi priliku ljudima koji bi inače imali ograničen pristup obrazovanju, a za pružaoce obrazovanja novu paradigmu u kojoj mogu da se razviju dinamične obuke vrhunskog kvaliteta. Najvažnija prednost ovakvog načina učenja je to što je lokacija predavača i polaznika nevažna.”\nO potrebi pojedinaca da promene svoje trenutno zaposlenje i karijerni put, Ana Miličević, viša stručna saradnica Istraživačko-razvojnog centra pri Fakultetu organizacionih nauka, podseća na važnost motivacije polaznika: “Svaki kandidat bi trebalo prvo da razmisli o svojim razlozima za apliciranje i da li bi mu ova obuka rešila problem koji želi, od čega će najviše zavisiti i ishod obuke. Mislim da bi motivi za prijavu trebalo da budu iskrena želja za prekvalifikacijom, promenom struke ili unapređenjem na radnom mestu na kojem se kandidat trenutno nalazi.”\nVođen takvim motivima, Igor Dedović je sa 26. godina rešio da promeni svoje zanimanje. Iako je diplomirao na Saobraćajnom fakultetu u Beogradu, nije bio zainteresovan za karijeru u ovoj oblasti. Zbog toga se 2018. godine prijavio na program prekvalifikacija za IT koji je završio kao jedan od najuspešnijih polaznika. O preprekama na koje je nailazio tokom obuke kaže: “Najveći izazov mi je bio što nisam imao realnu sliku o tome kako izgleda posao u IT struci i što sam uvek bio nesiguran oko toga šta i koliko treba da učim. Takođe, nisam imao uvid u to da li ću stečeno znanje moći da primenim kada za to dođe vreme.” Ipak, našao je posao odmah po završetku prakse nakon obuke, a savet koji bi dao budućim polaznicima prekvalifikacija glasi: “Prijavite se ako vas programiranje stvarno zanima jer će vam to biti od izuzetnog značaja tokom obuke, a ceo taj put će samim tim biti lakši i zanimljiviji.”\nPrijave za novi krug prekvalifikacija za IT su u toku. Pozivaju se svi zainteresovani kandidati koji uspunjavaju uslove konkursa da se prijave do 10. oktobra na https://itobuke.rs/prijava-2020/ .


Kineski kulturni centar uskoro otvara vrata - Beobuild\nU okviru ovog kompleksa nalaziće se manji hotel koji će sadržati 35 dvokrevetnih hotelskih soba, kao i 19 apartmana za diplomate i zaposlene u kulturnom centru, projektovanih za smeštaj 78 osoba (2 jednosobna, 11 trosobnih, 2 troiposobna i 4 četvorosobna apartmana). Na drugom spratu, predviđen je restoran tradicionalne kineske kuhinje, gde će gosti hotela i šira javnost moći da uživaju u autentičnim jelima i hrani sa dalekog istoka.\nPrilikom izrade Projekta za izvođenje kao i prilikom izgradnje izvršeno je usaglašavanje sa zahtevima LEED sertifikata, a objekat se trenutno nalazi u proceduri za odobrenje istog. Kuriozitet je i solarna elektrana postavljena na krovu zgrade, ukupne površine skoro 180m2, namenjena za zagrevanje sanitarne potrošne vode u objektu. Takođe, zgrada Kineskog kulturnog centra prva je zgrada u Beogradu koja koristi mehanički parking sistem za dvoetažno parkiranje. Mehanički parking sastoji se od pokretne slagalice i više paleta koje pomeraju vozila, a ukupan kapacitet pokriven ovim sistemom je za 94 vozila.\nEkskluzivni zastupnik za izdavanje poslovnog prostora u okvirnu Kineskog kulturnog centra je kompanija CBRE. U prilogu pogledajte fotografije unutrašnjosti Kineskog kulutrnog centra.\nKineski kulturni centar (foto) - 7. maj 2021.\nKineski kulturni centar - pre i posle


Skupština usvojila dopune Zakona o radu\nIzvor: Blic, Beta, Tanjug, 16.Jul.2009, 17:50\nSkupština Srbije usvojila je danas dopunu Zakona o radu koja omogućava poslodavcu da zaposlenog pošalje na prinudni odmor u trajanju dužem od 45 radnih dana. Poslanici su potom počeli objedinjenu načelnu raspravu o Predlogu izmena i dopuna zakona o informisanju i Predlogu zakona o kulturi.\nPoslodavac to može učiniti uz saglasnost nadležnog ministra, koji prethodno traži mišljenje reprezentativnog sindikata. Prvobitan predlog je bio da je za upućivanje na >> Pročitaj celu vest na sajtu Blic << prinudni odmor potrebno samo mišljenje ministra, ali je usvajanjem amandmana poslanika Socijalističke partije Srbije utvrđeno da ministar treba da traži saglasnost sindikata.\nZa vreme prinudnog odmora poslodavac je dužan da isplaćuje zaposlenom iznos od 60 odsto zarade ostvarene u poslednja tri meseca, s tim da ta zarada ne sme biti manja od minimalne zarade utvrđene zakonom.\nOpozicija je u raspravi o tom vladinom predlogu ukazivala da će nova rešsenja više odgovarati poslodavcima nego zaposlenima, dok je vladajuća koalicija ocenila da su ta rešenja dobra u uslovima finansijske krize i smanjenja obima poslovanja u nekim preduzećima.\nOpozicija kritikuje zakone o javnom informisanju i kulturi\nPoslanici opozicije kritikovali su danas predložene izmene Zakona o javnom informisanju i Predlog zakona o kulturi, navodeći da neće doprineti uređenju tih oblasti. U objedinjenoj načelnoj raspravi o ta dva zakona, poslanici Srpske radikalne stranke ocenili su da će predloženi zakon o kulturi dovesti do još veće nedorečenosti u toj oblasti i da neće rešiti elementarne probleme u kulturi. Radikali su ocenili da je kultura u Srbiji postala "deo sive zone" i da se "jedan deo mafije nalazi i u oblasti kulture" navodeći "pljačku" u Muzeju istorije Jugoslavije u kojem je radio "falsifikator umetničkih dela".\nPoslanica Demokratske stranke Srbije Svetlana Stojanović ocenila je da je predloženi zakon o kulturi prazan, deklarativan i da neće rešiti konkretne probleme. Ona je dodala da se u zakonu ne dotiče pitanje privatizacije i da nije određeno koje se institucije kulture mogu privatizovati, a koje ne mogu.\nŠef poslaničke grupe Liberalno demokratske partije Čedomir Jovanović ocenio je da predloženim rešenjima u zakonu o kulturi neće biti moguće sprovesti departizaciju i depolitizaciju u toj oblasti. Jovanović je rekao da je potrebno postojanje Saveta za kulutru, ali je kritikovao njegovu strukturu ocenjujući da savet treba da bude efikasno telo, što neće biti moguće predloženim rešenjima. Kada je reč o izmenama Zakona o informisanju, Jovanović je naveo da je ministar kulture Nebojša Bradić propustio da kaže da li postoji podrška vladajuće koalicije za taj zakon, ali nije rekao kako će se LDP o tom zakonu izjasniti.\nSaša Milenić iz poslaničkog kluba G17 plus kazao je da će ta poslanička grupa glasati za predložene izmene Zakona o javnom informisanju i ocenio da su "vrlo neadekvatne ocene poluprivatnog karaktera" koje su se mogle čuti tokom rasprave da je zakon "interes jedne stranke, jedne vlade i jednog čoveka".\nDan pre: 15.Jul.2009\nDan posle: 17.Jul.2009


Haos u najavi? Ukrajina gomila vojsku u Donbasu - BIGportal.ba\n1 Decembra, 2021 1 Decembra, 2021 066\nUkrajina šalje vojne snage u konfliktnu zonu u Donbasu, upozorila je zvanična Moskva.\nIPodsećanja radi, ukrajinski premijer Denis Šmigal optužio je u utorak Rusiju da “apsolutno” stoji iza planiranog organizovanog puča da se svrgne pro-zapadna vlada u Kijevu. On se za tu priliku se pozvao na obaveštajne podatke.\nProšlog petka, predsednik Ukrajine Volodimir Zelenski izjavio je da je Kijev razotkrio zaveru da se svrgne vlada ove nedelje, u kojoj je trebalo da učestvuju pojedinci izi Rusije, ali je nije precizirao da li, prema njegovom uverenju, iza toga stoji Kremlj, preneo je Rojters.\nKremlj je negirao bilo kakvu umešanost u navodni puč i odbio te “optužbe bez osnova”.


PAVLE STRUGAR PUŠTEN NA PRIVREMENU SLOBODU\n2008-04-15 HAG/DEN HAAG\nOdobren ponovljeni zahtev Pavla Strugara da period do Žalbene rasprave zakazane za 23. april provede na privremenoj slobodi. Po odluci Veća, Strugarov boravak van Pritvorske jedinice UN, ne sme da bude duži od 6 dana\nŽalbeno veće je danas, "iz humanitarnih razloga" odobrilo ponovljeni zahtev generala Pavla Strugara da bude pušten na privremenu slobodu do 21. aprila ove godine. U saopštenju za javnost Tribunala se navodi da Strugar treba da napusti Pritvorsku jedinicu UN "najkasnije 17. aprila" i da njegov boravak na slobodi "ne sme da traje duže od šest dana".\nOvo je drugi put u poslednjih mesec dana da je Strugar tražio puštanje na slobodu. Prvi zahtev, podnet 2. aprila ove godine, je odbijen.\nBivši komandant Dubrovačke operacije JNA je 31. januara 2005. godine osuđen na osam godina zatvora zbog granatiranja dubrovačkog Starog grada 6. decembra 1991. godine. Žalbena rasprava u ovom predmetu je zakazana za 23. april a na visinu izrečene kazne su se žalili i odbrana i optužba.\n2008-01-29 RASPRAVA O ŽALBI ZA DUBROVNIK 23. APRILA\n2009-01-16 STRUGAR NA SLOBODI OD 20. FEBRUARA\nTV Tribunal 361\n(NE)SELEKTIVNOST: Vojne mete ili civilni ciljevi\nZOV DŽIHADA: Da li su mudžahedinima komandovali generali ili šeici\nŠUMAR-ANALITIČAR: Govoriti istinu čak i pred sudom\nADMINISTRATIVNA PITANJA: Pečenje, dresovi i video trake


Rusi upozoravaju Evropu: Brzo odlučite inače ostajete bez gasa\n"Evropa je napravila potpuno lošu procjenu kada je pretpostavila da joj neće trebati dodatni gas, i da će ga, ako joj zatreba, dopremiti izvan okvira Rusije", izjavio je potpredsjednik Gasproma Aleksandar Medvedev i dodao da kupovinom gasa iz SAD ili Katara, Evropa ne može da zadovolji sopstvenu tražnju.\nGaspromov izvoz gasa Evropi je povećan za osam odsto prošle godine, na istorijski rekord od 194 milijarde kubnih metara, usljed povećane tražnje i nižih cijena. Zahvaljujući tome, Gasprom je stekao rekordan udio na evropskom tržištu od 35 odsto.\nTaj udio bi, prema rečima Medvedeva, mogao premašiti 40 odsto, jer evropska tražnja za gasom raste, holandska i britanska proizvodnja pada, dok će pošiljke gasa iz SAD ostati skromne, skupe i uglavnom namijenjene Aziji.\n"Brojni ozbiljni analitičari će izaći pred vas sa modelom koji će pokazati da će se Evropa uskoro suočiti sa velikom gasnom krizom, i što je još gore - oštrim skokom cijena", izjavio je Medvedev.\nRojters podsjeća i da će Gasprom od naredne godine, preko novog gasovoda, početi da snabdijeva Kinu gasom.\n"Možemo isporučiti Evropi koliko god gasa joj je potrebno, iako ulazimo na novo tržište Kine. Međutim, Evropa mora da se odluči sada. Mora odmah sada da počne da razmišlja ko će pokriti dodatnu tražnju poslije 2025. godine. Nažalost, ne postoji dijalog o energetici između Rusije i EU", rekao je Medvedev.\nČak i ako Gasprom na vrijeme izgradi dva nova gasovoda do Evrope - Sjeverni tok 2 ispod Baltičkog mora i Turski tok za jug Evrope - to neće biti dovoljno za uspostavljanje ravnoteže između rastuće tražnje i smanjenja ponude, smatra on.\n"A tečni prirodni gas neće moći da pokrije taj manjak", izjavio je Medvedev, dodajući da će isporuke gasa iz SAD ostati skromne, a da će Katar vjerovatno poslati velike količine azijskim tržištima.


Od četvrtka ponovo obilna kiša i jak južni vjetar - PV Informer Od četvrtka ponovo obilna kiša i jak južni vjetar - PV Informer\n2 meseca pre 392 pregleda Izvor: rtcg.me\n„Očekuju nas obilnije padavine. Za četvrtak i petak, dakle, ponovo obilne padavine u južnim i centralnim oblastima, i zbog obilne kiše mogući su problemi u urbanim sredinama, bujičnim tokovima. Za subotu promjenjivo, sa sunčanim intervalima“, rekao je Micev u Jutarnjem programu TVCG.\n„Kako sada stvari stoje, od nedjelje 5. decembra, pa do 10. decembra, očekuju nas vrlo promjenjive vremenske prilike, sa učestalom kiše, povremenim snijegom na sjeveru“, rekao je Micev.\n„Na području Cetinja za par dana palo je oko 250 litara kiše i ova cikonska aktivnost završila se sa hladnim frontalnim prodorom, tako da je tokom noći i rano jutros na sjeveru, u centralnim i južnim planinskim oblastima pao snijeg. Formiran je sniježni pokrivač, čak i u planinskom zaleđu Jadrana, na području Cetinja oko tri centimetra“, rekao je Micev.